\NormalFont\ShortTitle{Wulɑ}

{\MTB YOSALƐM TƆƆ

\par }{\MT WULA

\par }{\MTB TAKƎLAƔA

\par }{\IMT Kʋtʋlʋtʋ

\par }{\IP Selemii wiiki, mpi tɔ, kolontunɑɑ yɔkɑ Yosɑlɛm ɩcɑtɛ kɛ Yutɑ nyǝ́mɑ ɩsɑɣɑtʋ tɔɔ. Ɩ hʋlɑ-wɛɣɛ mpi pǝ tɔɔ ɩcɑtɛ wɑkǝlɑɑ tɔ. Ɩlɛnɑ ɩ́ hʋlɩ Yutɑ nyǝ́mɑ sɩ ye pɑ́ lɑɣɑsɑɑ nɑ pɑ́ mǝlɩ Ɩsɔ tɛɛ ɩ́lɛ́ ɩ kɑ́ wɑɑsɩ-wɛ. Pǝ tɑɣɑ pʋlʋ, ɩ kʋpɑntʋ wɛ tɑm tɔɔ kɛ́ tɩɩ tɛŋ.

\par }{\IOT Ɩsǝnɑ pɑ fɑɣɑ Wulɑ tɑkǝlɑɣɑ tɔ:

\par }{\IO Yosɑlɛm nyǝ́mɑ lɑŋwɑkǝllɛ, titite
{\IOR{1}}

\par }{\IO Tɑcɑɑ pǝsɑ ɩsɩɩ Yosɑlɛm kolontu, titite
{\IOR{2}}

\par }{\IO Wɑhɑlɑnɑɑ nɑ tɛɛlʋɣʋ, titite
{\IOR{3}}

\par }{\IO Yosɑlɛm wɑkǝlʋɣʋ wulɑ, titite
{\IOR{4}}

\par }{\IO Tɑcɑɑ mǝŋnɑ-tʋɣʋ nyɑ́ kiŋ, titite
{\IOR{5}}



\par }\ChapOne{1}{\SH Yosɑlɛm ɩcɑtɛ pǝsɑ ɩsɩɩ leelu wei pɑ lɔwɑ tɔ
\par }
{\Q \VerseOne{1}Hɑɩ, Yosɑlɛm ɩcɑtɛ nyɑ́ wei yǝlɑɑ wutɑɣɑ tɔɣɔlɛ.

\par }{\Q Nyɑ́ hǝtɛ kɑ yɑɑwɑ piitimnɑɑ tɑɑ kɛ́.

\par }{\Q Nyɑ́ ŋmɑkǝlɑɣɑnɑ tɛtʋ hɔɣɔlǝŋ.

\par }{\Q Wɑɩyo, nyǝnɩ n wɛ nyɑ́ tike.

\par }{\Q N pǝsɑ ɩsɩɩ leelu.

\par }{\Q Pɑ tʋ-ŋ yomle tǝmɑ.


\par }{\Q \VS{2}Wulɑ ntɛ́ nyɑ́ tom kɛ ɑhoo,

\par }{\Q nɑ ɩsǝlʋm lukiɣi yem.

\par }{\Q Mpɑ pɑɑ sɔɔlɑ-ŋ tɔ,

\par }{\Q pɑ tɑɑ nɔɣɔlʋ fɛɩ sɩ ɩ puɣusiɣi-ŋ.

\par }{\Q Nyɑ́ tɑɑpɑlɑɑ tǝnɑ lɔ-ŋ

\par }{\Q Pɑ pǝsɑ nyɑ́ kolontunɑɑ.


\par }{\Q \VS{3}Yomle nɑ wɑhɑlɑ tɑɑ kɛ́ pɑ tɛɛnɑ Yutɑ.

\par }{\Q Mɑ tɑ nyɩ ɩsɔnɑɑ tɛɣɛ n wɛɛ.

\par }{\Q N fɛɩnɑ nyʋɣʋ tǝtʋlɛ.

\par }{\Q Nyɑ́ kʋnyɔntʋlɑɑ tǝnɑ tɑmɑ-ŋ kɛ́.


\par }{\Q \VS{4}Siyɔŋ mpɑɑŋ wɛ lǝyɑɣɑ tɑɑ kɛ́.

\par }{\Q Nɔɣɔlʋ ɩɩ tǝŋǝɣɩ-ɩ sɩ ɩ puki ɑcimɑ.

\par }{\Q Nɔnɔɔsɩ pǝsɑ ncɑɑ.

\par }{\Q Kɔtǝlɑɑ ɑpɑlʋtʋ nɑ́ lepɑ nɑ pɑ́ lɑkɩ wɑhɑlɑ.

\par }{\Q Ɩcɑtɛ pɛɛlɑɑ nɑ́ wɛ lɑŋwɑkǝllɛ tɑɑ.

\par }{\Q Ɩsǝnyǝŋlɛ sunɑ ɩcɑtɛ nyɑ́ nyɑ́ tɑɑ.


\par }{\Q \VS{5}Nyɑ́ kolontunɑɑ ŋmɑkǝlɑ-ŋ kɛ.

\par }{\Q Nyɑ́ pɑtɑnɑɑ lɑŋɑ hɛɛwɑɣɑ.

\par }{\Q Mpi tɔ, Tɑcɑɑ hɔmɑ nyɑ́ ŋkpɑŋʋɣʋ.

\par }{\Q Nyɑ́ kʋpǝntǝŋ pɑɣɑlɛ tɔɔ,

\par }{\Q kolontunɑɑ kuuwɑ nyɑ́ piyɑ nɑ pɑ́ tuliɣi nɑ pɑ́ tɛɛkǝnɑ.


\par }{\Q \VS{6}Siyɔŋ kpekǝle nyǝ́mɑ mǝ teeli sǝpɑ.

\par }{\Q Mǝ nyʋɣʋ nyǝ́mɑ nɑ́ wɛ ɩsɩɩ

\par }{\Q nɑmǝŋ wei ɩ lɑŋɑ tǝtɔɣɔlɛ tɔ.

\par }{\Q Ɩ kɑɑsǝɣɩ ɩ tɩ nɑ ɩ́ seeki lɑkɑtikɑ nyǝ́mɑ.


\par }{\Q \VS{7}Yosɑlɛm, n hotɑ kolontunɑɑ niŋ tɑɑ.

\par }{\Q N lɑŋɑ wɑɑsǝlɑɑ.

\par }{\Q Kolontunɑɑ nɑ́ mpʋ ɩlɛnɑ pɑ́ woŋ.

\par }{\Q Mpi tɔ, pǝ kpiisɑ Yosɑlɛm.

\par }{\Q Ḿpʋ́ɣʋ́ Yosɑlɛm n nɑwɑ sɩ n kɛ́ cɔɔlʋ,

\par }{\Q n wɛ fɛɛlɛ tɑɑ.

\par }{\Q Ɩlɛnɑ ń tɔɔsɩ kʋpɑm mpi pǝ tǝnɑ

\par }{\Q n kɑ wɛnɑ lɔŋ tɑɑ tɔ pǝ tɔɔ.


\par }{\Q \VS{8}Ɩsɑɣɑtʋ nti n kɑ lʋlǝsɑɑ tɔ,

\par }{\Q ntɩ tǝ tɔɔ kɛ́ n pǝsɑ ɑsilimɑ.

\par }{\Q Mpɑ pɑɑ sɑŋɑɣɑ-ŋ tɔ, pɑ mǝlɑ-ŋ footuɣu.

\par }{\Q Pɛlɛ pɑ nɑwɑ sɩ n wɛ kpɛtɛ kɛ nɔɔnɔɔ.

\par }{\Q Pǝ wɛɛ sɩ Yosɑlɛm ń tisi feesiŋ kɛ́ nɑ ń mǝŋnɑ wɑɑlɩ.


\par }{\Q \VS{9}Yosɑlɛm nyɑ́ ɑsilimɑ tɑɑnɑ nyɑ́ cɑpɑnɑɑ kɛ́.

\par }{\Q N tɑ tɛɛlɩ nti tǝ mɑɣɑnɑ-ŋ ɩsǝntɔ tɔ.

\par }{\Q Kpisuɣu tutɑ-ŋ kɛ́,

\par }{\Q nɔɣɔlʋ fɛɩ sɩ ɩ tɑsǝɣɩ-ŋ ɑpɑlʋtʋ.

\par }{\Q N wiiki sɩ: Hɑɩ, Tɑcɑɑ, nyǝnɩ ɩsǝnɑ

\par }{\Q kolontunɑɑ ŋmɑkǝlɑ-m nɑ mɑ́ tɔkɩ wɑhɑlɑ tɔ.


\par }{\Q \VS{10}Kolontunɑɑ tʋ niŋ kɛ mɑ kpɑncooŋ tǝnɑ tɔɔ.

\par }{\Q Hɑlɩ mɑ nɑwɑ piitimnɑɑ sʋʋ Ɩsɔ tǝsɛɛlɛ tɑɑ nɑ toŋ.

\par }{\Q Pǝyele Tɑcɑɑ kɑ kisinɑ-wɛɣɛ sɩ:

\par }{\Q Pǝ fɛɩ sɩ pɑ́ sʋʋ mɑ yǝlɑɑ hɛkʋ.


\par }{\Q \VS{11}Yosɑlɛm pǝ nɩɩ-ŋ ɩlɛnɑ ń wiiki

\par }{\Q nɑ ń pɛɛkǝɣɩ tɔɣɔnɑɣɑ.

\par }{\Q Hɑlǝnɑ ń cɛlɑ nyɑ́ kʋpɑmpɑm sɩ ń hiki tɔɣɔnɑɣɑ.

\par }{\Q Kɛlɛnɑ ń wiinɑ Ɩsɔ sɩ:

\par }{\Q Hɑɩ Tɑcɑɑ, nyǝnɩ ɩsǝnɑ pɑ nyǝnǝɣɩ-m yem tɔ.


\par }{\BB \par }
{\Q \VS{12}Ḿpʋ́ɣʋ́ Siyɔŋ tɔmɑ sɩ: Tɛɛlɑɑ mɛ,

\par }{\Q ɩ́ nyǝnɩ nɑ ɩ́ nɑ́ wɑhɑlɑ wei mɑ tɔkɩ tɔ.

\par }{\Q Wɑhɑlɑ nɔɣɔlʋ tɑ nǝɣǝsǝnɑ ɩ tɑkɑ.

\par }{\Q Tɑcɑɑ n tʋmɩ-ɩ nyɑ́ pɑ́ɑ́nɑ́ sɔsɔɔnɑ wule kɛ́.


\par }{\Q \VS{13}Hɑtoo ɩsɔtɑɑ kɛ́ n tisinɑ kɔkɔ

\par }{\Q nɑ kɑ́ sʋʋ-m nɑ kɑ́ tɑlɑ mʋwɑ.

\par }{\Q N nyǝpɑ-m puluɣu kɛ mɑ nɔɔhɛɛ tɛɛ.

\par }{\Q N lɑpɑ nɑ mɑ́ tuli tɑpǝŋ.

\par }{\Q N yelɑ-m mɑ nyʋɣʋ tike.

\par }{\Q Mɑ tɔkɩ wɑhɑlɑ kɛ pɑɑ kʋyɑkʋ ŋku.


\par }{\Q \VS{14}N kpeɣelɑ mɑ ɩsɑɣɑtʋ kɛ nyɑ́ niŋ tɑɑ.

\par }{\Q N lɑpɑ-tǝɣɩ kpɑlɑhuu nɑ ń pɑɑ

\par }{\Q mɑ luɣu tɛɛ nɑ tǝ́ nɩɩ-m.

\par }{\Q Mɑ ɩsɑɣɑtʋ yɔkɑ mɑ toŋ nɑ tǝ́ tʋ-m mɑ kolontunɑɑ

\par }{\Q mpɑ pɑ kǝlɑ-m tɔ pɑ niŋ tɑɑ.


\par }{\Q \VS{15}Tɑcɑɑ lɔwɑ mɑ yoolɑɑ tɑɑ yoolɑɑ mpɑ mɑɑ wɛnɑ tɔ.

\par }{\Q N kɔnɑ kolontu kɛ mɑ tɔɔ sɩ ɩ́ wɑkǝlɩ mɑ ɩfepiyɑ.

\par }{\Q Tɑcɑɑ nɑŋɑ Yutɑ yǝlɑɑ kɛ́ ɩsɩɩ lɛsɛŋ kɛ tǝnyɑɑsǝlɛ.


\par }{\Q \VS{16}Mpusi ɩnɛ ɩ tɔɔ kɛ́ mɑ wiiki.

\par }{\Q Mɑ pǝlǝɣɩ ɩsǝlʋm nɑ pǝ́ leeliɣi.

\par }{\Q Mpi tɔ, puɣusulu hɑtǝlǝnɑ-m kɛ́.

\par }{\Q Ɩnɩ ɩ hɑɑkɑɣɑnɑ-m weesuɣu.

\par }{\Q Pǝ yelɑ mɑ piyɑ kɛ sɩ tike.

\par }{\Q Mpi tɔ, kolontu kǝlɑ-tʋɣʋ toŋ.


\par }{\BB \par }
{\Q \VS{17}Ḿpʋ́ɣʋ́ Siyɔŋ tɛkɑ niŋ.

\par }{\Q Amɑ nɔɣɔlʋ fɛɩ sɩ ɩ́ puɣusɩ-ŋ.

\par }{\Q Tɑcɑɑ hɑ nɔɣɔ kɛ Yɑkɔpʋ nyɑ́ pɑtɑnɑɑ sɩ pɑ́ tɑ-ŋ kotɑɣɑ.

\par }{\Q Yosɑlɛm n pǝsɑ ɩsɩɩ hute kɛ pɑ ɩsɛntɑɑ.


\par }{\BB \par }
{\Q \VS{18}Amɑ Tɑcɑɑ n wɛnɑ tɑmpɑnɑ kɛ́.

\par }{\Q Mpi tɔ, mɑ kisɑ nyɑ́ kʋsǝsɩɩtʋ.

\par }{\Q Yǝlɑɑ mɛ mǝ tǝnɑ ɩ́ nɩɩ.

\par }{\Q Ɩ́ nɑ mɑ kʋyɔntɔɣɔlɛ.

\par }{\Q Pɑ kuuwɑ mɑ pɛɛlɑɑ nɑ mɑ ɩfepiyɑ nɑ pɑ́ tɛɛnɑ.


\par }{\Q \VS{19}Mɑ yɑɑwɑ mɑ tɑŋnɑɑ.

\par }{\Q Amɑ pɛlɛ pɑ lɩɩ mɑ wɑɑlɩ.

\par }{\Q Mɑ kɔtǝlɑɑ nɑ mɑ nyʋɣʋ nyǝ́mɑ sǝpɑ ɩcɑtɛ tɑɑ.

\par }{\Q Pɑ pɛɛkɑɣɑ tɔɣɔnɑɣɑ sɩ pɑ́ wɛɛnɑ weesuɣu.


\par }{\Q \VS{20}Hɑɩ, Tɑcɑɑ nyǝnɩ mɑ lɑŋwɑkǝllɛ.

\par }{\Q Mɑ tɑɑ pǝsɑɑ kɛ́.

\par }{\Q Mɑ lɑŋlɛ wɑkǝlɑɑ kɛ́.

\par }{\Q Mpi tɔ, mɑ kǝlɑ nyɑ́ tɔɔ kɛ́ kʋlʋɣʋ.

\par }{\Q Amɑ lɑɣɑtɛ pɛmɑ-m piyɑ kɛ ɑwɑlɩ.

\par }{\Q Mɑ tǝyɑɣɑ pǝsɑ sǝm nyǝŋkɑ.


\par }{\Q \VS{21}Pɑ nɩɩ mɑ wulɑ, ɑmɑ nɔɣɔlʋ fɛɩ sɩ ɩ́ puɣusi-m.

\par }{\Q Mɑ kolontunɑɑ tǝnɑ nɑwɑ mɑ wɑhɑlɑ wei n tʋ-m tɔ,

\par }{\Q nɑ pɑ́ pɑɑkǝnɑ-m.

\par }{\Q Yele nɑ kʋyɑkʋ ŋku n kɑ sɩɩwɑ tɔ kʋ kɔɔ

\par }{\Q nɑ pǝ́ lɛɛtɩ-wɛɣɛ mɑ lonte.


\par }{\Q \VS{22}Nyǝnɩ pɑ ɩsɑɣɑtʋ, nɑ ń hɔ pɑ ŋkpɑŋŋ

\par }{\Q ɩsɩɩ n lɑpɑ-m mɑ kɑɑnɩɩtʋ tǝnɑ tɔɔ tɔ.

\par }{\Q Mɔlɑ tike kɛ mɑ lɑkɩ, mɑ lɑŋlɛ pǝsɑɑ kɛ́.




\par }\Chap{2}{\SH Tɑcɑɑ pǝsɑ ɩsɩɩ Yosɑlɛm kolontu
\par }
{\Q \VerseOne{1}Hɑɩ, wɑɩyo, Tɑcɑɑ nyɑ́ pɑ́ɑ́nɑ́ tɑɑ,

\par }{\Q n wɑɑsɑ Siyɔŋ yǝlɑɑ tɔɔ kɛ́ sǝkpɛtʋɣʋ sɔsɔɔʋ.

\par }{\Q Hɑtoo ɩsɔtɑɑ kɛ́ n pɛtǝnɑ Ɩsɛɣɛlɩ teeli kɛ ɑtɛ.

\par }{\Q Wɑɑtʋ wei Tɑcɑɑ nyɑ́ pɑ́ɑ́nɑ́ kpɑwɑ tɔ,

\par }{\Q n tɑ tɑsɑ tɔɔsʋɣʋ sɩ Siyɔŋ kɛ́ nyɑ́ nɔɔhɛɛ tǝsɩɩlɛ.


\par }{\Q \VS{2}Tɑcɑɑ n lipɑ Yɑkɔpʋ tɛɛsɩ tǝnɑ, pǝtɔɔtǝlɛ fɛɩ.

\par }{\Q N yɔkɑ Yutɑ koloosi ɑcɑlɛɛ nɑ pɑ́ɑ́nɑ́.

\par }{\Q N pɛtɑ-yɛɣɛ ɑtɛ.

\par }{\Q N wɑkǝlɑ Yutɑ ɑwulumpiyɑ kɑwulɑɣɑ.


\par }{\Q \VS{3}Tɑcɑɑ n mʋ pɑ́ɑ́nɑ́ sɔsɔɔnɑ ɩlɛnɑ ń yɔkɩ Ɩsɛɣɛlɩ toŋ.

\par }{\Q N kisɑ-wɛɣɛ wɑɑsʋɣʋ kɛ kolontu niŋ tɑɑ.

\par }{\Q N lupɑ kɔkɔ kɛ nyɑ́ yǝlɑɑ tɛ nɑ kɑ́ nyɑɣɑ hɔɣɔlǝŋ tǝnɑ.


\par }{\Q \VS{4}N pɑmɑ nyɑ́ tɔɔʋ kɛ́ ɩsɩɩ kolontu.

\par }{\Q N hʋlǝɣɩ nyɑ́ toŋ nɑ nyɑ́ yǝlɑɑ tɔɔ ɩsɩɩ pɑ pɑtɑ.

\par }{\Q N wɑkǝlɑ pǝ tǝnɑ mpi tɩɩ nyǝnɑɣɑ

\par }{\Q nɑ pǝ́ wɛ-tʋɣʋ teu tɔ.

\par }{\Q Tɑcɑɑ nyɑ́ pɑ́ɑ́nɑ́ nyɑɣɑ Ɩsɔ

\par }{\Q tǝsɛɛlɛ kɛ Yosɑlɛm ɩsɩɩ kɔkɔ.


\par }{\Q \VS{5}Tɑcɑɑ n pǝsɑ Ɩsɛɣɛlɩ kolontu kɛ́.

\par }{\Q N lipɑ Ɩsɛɣɛlɩ nɑ ń kpɛnnɑ ɩ tɛɛsɩ kʋpɑŋsɩ.

\par }{\Q N yɔkɑ ɩ koloosi ɑcɑlɛɛ.

\par }{\Q Tɑcɑɑ lʋlǝsɑ lɑŋwɑkǝllɛ

\par }{\Q nɑ ɩsǝnyǝŋlɛ kɛ Yutɑ yǝlɑɑ tɑɑ.


\par }{\Q \VS{6}N yɔkɑ Yosɑlɛm koluŋɑ ɩsɩɩ tɑɑlɛ kɑlɑɑ.

\par }{\Q N wɑkǝlɑ tɑ nɑ-ɩ tɑ́ tǝsulle.

\par }{\Q Tɑcɑɑ n lɑpɑ nɑ yǝlɑɑ sɔɔ ɑcimɑ

\par }{\Q nɑ kʋyɛɛŋ kʋhɛɛsǝŋ tɔɔ.

\par }{\Q N mʋ pɑ́ɑ́nɑ́ nɑ ń tʋ wulɑʋ

\par }{\Q nɑ kɔtǝlɑɑ kɛ fɛɛlɛ.


\par }{\Q \VS{7}Tɑcɑɑ n kisɑ nyɑ́ kɔtɑɣɑ tǝlɑtɛ.

\par }{\Q N lɔwɑ nyɑ́ tǝsɛɛlɛ.

\par }{\Q N tʋ nyɑ́ tǝsɛɛlɛ nɑ Siyɔŋ

\par }{\Q tɛɛsɩ kʋpɑŋsɩ kɛ kolontu niŋ tɑɑ.

\par }{\Q Pɛlɛ pɑ kiisiɣinɑ ntɛɣɛ ɑkɑɩtʋ

\par }{\Q kɑkiisɑɣɑ kɛ Ɩsɔ tǝsɛɛlɛ tɑɑ

\par }{\Q ɩsɩɩ ɑcimɑ kʋyɑkʋ.


\par }{\Q \VS{8}Tɑcɑɑ n tʋ nyɑ́ tɑɑ kɛ́ sɩ n yɔkǝɣɩ Siyɔŋ koluŋɑ.

\par }{\Q N yɔkɑ-kɛɣɛ tǝkpɑtɑɑ, n tɑ nyɑ́.

\par }{\Q Nn kʋsǝɣɩ nyɑ́ niŋ nɑ ń tɑ yɔkǝtɑ-kɛ́.

\par }{\Q N tʋ koluŋɑ sɔsɑɣɑ nɑ sǝkpelɑɣɑ kɛ lǝyɑɣɑ tɑɑ.

\par }{\Q Sɩ nɑɑlɛ sɩ yɔkɑɑ tǝmʋɣʋmʋɣʋ.


\par }{\Q \VS{9}Ɩcɑtɛ nɔnɔɔsɩ sʋʋ tɛtʋ.

\par }{\Q N pɛlɑ kʋkɑlǝsǝŋ, n wɑkǝlɑ-ɩ.

\par }{\Q Wulɑʋ nɑ ɩ wɑɑlɩ nyǝ́mɑ pɑ wɛ piitimnɑɑ niŋ tɑɑ.

\par }{\Q Kiiŋ fɛɩ tɔtɔ.

\par }{\Q Tɑcɑɑ nn tɑsǝɣɩ Ɩsɔ kʋyɔɣɔtʋtʋ

\par }{\Q tɛlǝsǝlɑɑ mɑɣɑmɑɣɑ kɛ nyɑ́ tɔm heeluɣu.


\par }{\Q \VS{10}Siyɔŋ lɑɣɑtʋ tɑsǝlɑɑ ɩ́ cɑɣɑ ɑtɛ nɑ ɩ́ sumɑ.

\par }{\Q Ɩ́ pǝlǝɣɩ tɛtʋ kɛ mǝ nyʋɣʋ tɑɑ.

\par }{\Q Mǝ lɑŋɑ wɑkǝlɑɑ nɑ ɩ́ suu lǝyɑɣɑ

\par }{\Q wontu ɩsɩɩ fɔlǝtɔnɑɑ tɑkɑ.

\par }{\Q Yosɑlɛm pɛɛlɑɑ, mǝ kɑmɑ nyɔɔŋ nɑ ɑtɛ.


\par }{\BB \par }
{\Q \VS{11}Mɑ ɩsɛ kɑnɑ ɩsǝlʋm lukuɣu.

\par }{\Q Ɩsǝkilim pɩɩ-m kɛ́.

\par }{\Q Mɑ ɑpɑlʋtʋ hoowɑ mɑ yǝlɑɑ wɑhɑlɑ tɔɔ kɛ́.

\par }{\Q Ahʋlʋmnɑɑ sǝkɩ lʋkɔtʋ kɛ ɩcɑtɛ hɑpɛɛ tɔɔ.


\par }{\Q \VS{12}Piyɑ wiinɑ sɩ toonɑɑ sɩ:

\par }{\Q Leɣe tɔɣɔnɑɣɑ wɛɛ?

\par }{\Q Leɣe sʋlʋm wɛɛ?

\par }{\Q Sɩ hotiɣi mpɑɑŋ tɑɑ, ɩsɩɩ mpɑ pǝ kʋ yoou tɑɑ tɔ.

\par }{\Q Sɩ tisiɣi feesiŋ nɑ sɩ́ hɛɛkɩ sɩ toonɑɑ niŋ tɑɑ.


\par }{\BB \par }
{\Q \VS{13}Yosɑlɛm, suweɣe mɑɑ heeli-ŋ tɔtɔ?

\par }{\Q Nyɑ́ nɑ nɔɣɔlʋ ɩ́ tɑ mɑɣɑ.

\par }{\Q Siyɔŋ pɛɛlɔ, wentiɣi mɑɑ hɛɛsǝnɑ nyɑ́ lɑŋlɛ?

\par }{\Q Nyɑ́ wɑhɑlɑ tɔɔwɑɣɑ ɩsɩɩ teŋku.

\par }{\Q Nɔɣɔlʋ kɑɑ pǝsɩ nɑ ɩ́ wɑɑsɩ-ŋ.


\par }{\Q \VS{14}Kɑloolɑɣɑ nɑ kpɑɩ tɔm kɛ

\par }{\Q Ɩsɔ kʋyɔɣɔtʋtʋ tɛlǝsǝlɑɑ mpɑ

\par }{\Q pɑ wɛ nyɑ́ tɑɑ tɔ pɑ kpɑɑlǝɣɩ.

\par }{\Q Pɑ tɑ kuli nyɑ́ ɩsɑɣɑtʋ tɔɔ,

\par }{\Q sɩ pǝ tɑɑ kɔɔ nɑ kolontunɑɑ kuu-ŋ nɑ pɑ́ tɛɛnɑ.

\par }{\Q Ɩsɔ kʋyɔɣɔtʋtʋ tɛlǝsǝlɑɑ

\par }{\Q kʋkpɑɑlǝtʋ kɛ́ kʋtʋsʋtʋ kɛ́.


\par }{\Q \VS{15}Tɛɛlɑɑ tǝnɑ nɑɑkɩ-ŋ

\par }{\Q nɑ pɑ́ kpɑsǝɣɩ ɑmʋkʋŋ kɛ

\par }{\Q nyɑ́ wɑkǝlʋɣʋ kɛ́.

\par }{\Q Pɑ hʋlǝɣɩ kɑcʋɣʋlɑsɩ nɑ pɑ́ pɑɑkǝnɑ-ŋ.

\par }{\Q Pɑ yɔɣɔtǝɣɩ sɩ:

\par }{\Q Ɩcɑtɛ tǝnɛɣɛ pɑ yɑɑkɑɣɑ lɔŋ kɛ kʋpɑntɛ

\par }{\Q nɑ kʋtetele nɑ lɑŋhʋlʋmlɛ nyǝntɛ kɛ tɛtʋ tǝnɑ tɑɑ?


\par }{\Q \VS{16}Nyɑ́ kolontunɑɑ tǝnɑ hɑɑkɩ nɔɔsɩ nɑ nyɑ́ tɔɔ.

\par }{\Q Pɑ kɛtǝɣɩ kɑkɛtɑsɩ, pɑ kpɑ ntompee.

\par }{\Q Pɑ tɔŋ sɩ: Tǝ tɛmɑ ɩ tɔm.

\par }{\Q Kʋyɑkʋ ŋku tɩɩ tɑŋɑɑ tɔɣɔlɛ.

\par }{\Q Tǝ hikɑ-ɩ kɛ́, tǝ tɔŋnɑ-ɩ nɑʋ.


\par }{\Q \VS{17}Tɑcɑɑ n lɑpɑ ɩsǝnɑ n kɑ sɩɩwɑ tɔ.

\par }{\Q N lɑpɑ ɩsɩɩ n kɑ yɔɣɔtʋɣʋ hɑtoo lɔŋtɑɑ tɔ.

\par }{\Q N yɔkɑ nyɑ́ yǝlɑɑ kɛ́, pǝtɔɔtǝlɛ fɛɩ.

\par }{\Q Kolontunɑɑ nɑɑkɩ Yosɑlɛm nɑ pɑ lɑŋɑ hʋlʋmǝɣɩ.

\par }{\Q Ɩsɔ kpɑɑsɑ nyɑ́ kolontunɑɑ toŋ.


\par }{\BB \par }
{\Q \VS{18}Yǝlɑɑ wiikinɑ Tɑcɑɑ kɛ hɑtoo pɑ lotu tɑɑ.

\par }{\Q Siyɔŋ koloŋɑ nyɑ́, luki ɩsǝlʋm kɛ ilim

\par }{\Q nɑ ɑhoo ɩsɩɩ pɔɣɔ.

\par }{\Q Tɑɑ yele wulɑ, pǝ́cɔ́ nyɑ́ ɩsǝlʋm ɩ́ tɑɑ hɛɛsɩ kpente.


\par }{\Q \VS{19}Kʋlɩ, nyɑ́ wulɑ ɩ́ kpɑ ɑhoo tɑɑ.

\par }{\Q Pǝ kpɑɣɑʋ tɑnɑŋ tǝhulu tɔ.

\par }{\Q Hʋlɩ Tɑcɑɑ kɛ nyɑ́ lotu.

\par }{\Q Tɛɣɛ-ɩ niŋ kɛ nyɑ́ piyɑ tɔm.

\par }{\Q Pɑ tɔŋnɑ sǝpʋ kɛ nyɔɣɔsɩ kɛ hɑpɛɛ kpeesi.


\par }{\BB \par }
{\Q \VS{20}Hɑɩ, Tɑcɑɑ, nyǝnɩ nɑ ń nɑ́, tɑɣɑ n lɑkɩ mpʋ.

\par }{\Q Pǝ mʋnɑɑ sɩ ɑlɑɑ ɩ́ tɔɣɔ pɑ mɑɣɑmɑɣɑ pɑ lotu kʋlʋlʋm nɑ?

\par }{\Q Pɑ piyɑ nsǝɣɩ pɑ sɔɔlɑ teu.

\par }{\Q Pǝ mʋnɑɑ sɩ pɑ́ tɔɣɔ pɑ piyɑ mpɑ pɑ lʋlɑɑ,

\par }{\Q nɑ pɑ́ pɑɑsǝnɑ teu tɔ?

\par }{\Q Pǝ mʋnɑɑ sɩ pɑ́ kʋ kɔtǝlɑɑ nɑ Ɩsɔ kʋyɔɣɔtʋtʋ

\par }{\Q tɛlǝsǝlɑɑ kɛ Tɑcɑɑ tǝsɛɛlɛ tɑɑ?


\par }{\Q \VS{21}Akpɑtǝlɑɑ nɑ ɩfepiyɑ pɑ hǝntɑ ɑtɛɣɛ

\par }{\Q tɑpǝŋ nɑ tuluŋɑsɩ kɛ hɑpɛɛ nɔɔsɩ.

\par }{\Q Pɑ kʋwɑ mɑ pɛɛlɑɑ nɑ mɑ ɩfepiyɑ.

\par }{\Q Nyɑ́ pɑ́ɑ́nɑ́ kʋyɑkʋ wule kɛ n kʋ-wɛ.

\par }{\Q N lɛntɑ-wɛɣɛ pǝtɔɔtǝlɛ fɛɩ.


\par }{\Q \VS{22}N yɑɑwɑ yǝlɑɑ sɔsɑɑ nɑ pɑɑ le ɩsɩɩ ɑcimɑ wule.

\par }{\Q Kʋyɑŋku nyɑ́ pɑ́ɑ́nɑ́ kpɑwɑ tɔ, pǝ tɑ sɔɔ nɔɣɔlʋ.

\par }{\Q Mpɑ mɑɑ tɔɔwɑ nɑ mɑ́ pɑɑsǝnɑ teu tɔ mɑ kolontu kʋ-wɛ.




\par }\Chap{3}{\SH Wɑhɑlɑnɑɑ nɑ lɑŋhɛɛsǝlɛ
\par }
{\Q \VerseOne{1}Mɑ kɛ́ yʋlʋ wei ɩ nɑwɑ wɑhɑlɑ kɛ teu tɔɣɔ.

\par }{\Q Tɑcɑɑ n mɑpɑ-m nyɑ́ kpɑ́tʋ́ɣʋ́ nɑ pɑ́ɑ́nɑ́.


\par }{\Q \VS{2}Sǝkpɛtʋɣʋ ɑnɑɑm tɑɑ kɛ́ n ponɑ-m nɑ ń sʋsɩ-m.

\par }{\Q N tɑ sʋsɩ-m nyɑɑlǝm tɑɑ.


\par }{\Q \VS{3}Mɑ tike kɛ n mɑkɩ nɑ ń lɛlǝɣɩ,

\par }{\Q pɑɑ kʋyɑkʋ ŋku.


\par }{\Q \VS{4}Mɑ tɛmɑ tɑɑsɩ kɛ́ tǝkɔŋɔkɔŋɔ.

\par }{\Q N yɔkɑ mɑ mʋwɑ.


\par }{\Q \VS{5}N tʋ-m lɑŋwɑkǝllɛ nɑ wɑhɑlɑ pǝ tɑɑ kɛ́

\par }{\Q nɑ pǝ́ cɔɔnɑ-m ɩsɩɩ koluŋɑ.


\par }{\Q \VS{6}N yelɑ-m sǝkpɛtʋɣʋ tɑɑ kɛ́ ɩsɩɩ

\par }{\Q wei ɩ sǝpɑ nɑ pǝ́ leeli tɔ.


\par }{\Q \VS{7}N tɑmɑ-m koluŋɑ.

\par }{\Q N tʋ-m ɑlukpɑlɑ yuŋ nyǝnɑ.


\par }{\Q \VS{8}Mɑ kiisɑ teu nɑ mɑ́ wiinɑ-ŋ.

\par }{\Q Nn nɩɩkɩ mɑ kʋsǝlǝmʋtʋ.


\par }{\Q \VS{9}N tǝkɑ mɑ mpɑɑŋ tǝnɑ nɑ pɛɛ kʋyɑsǝlɛɛ.

\par }{\Q N yelɑɑ nɑ mɑ hɑpǝlɛ tɔntɛ wɛ kɑtɛ.


\par }{\Q \VS{10}N feŋiɣi-m kɛ́ ɩsɩɩ wusi cɛŋʋɣʋ

\par }{\Q yɑɑ tɔɣɔlɑɣɑ pɑpʋɣʋ tɔ.


\par }{\Q \VS{11}N lǝsɑ-m mpɑɑʋ tɑɑ.

\par }{\Q N cǝlɑ-m hɔɣɔlɑsɩ.

\par }{\Q N pǝsɑ-m ɩsɩɩ tɛtʋ nti pǝ wɑkǝlɑɑ tɔ.


\par }{\Q \VS{12}N pɑmɑ nyɑ́ tɔɔʋ nɑ ń siɣisinɑ-m.


\par }{\Q \VS{13}N tʋlɑ mɑ timpee kɛ pɔɔŋ nɑ nyɑ́ kɔɔkɑ tɑɑ nyǝmɑ́.


\par }{\Q \VS{14}Yǝlɑɑ tǝnɑ woŋiɣi-m kɛ́.

\par }{\Q Pɑ yookinɑ-m yontu kɛ ilim nɑ pǝ tɛm.


\par }{\Q \VS{15}N hɑɣɑsɑ-m nyɩɩtʋ nyɑŋ nyǝntʋ.

\par }{\Q N yelɑɑ nɑ mɑ́ nyɔɔ kʋnyɔnyɔɔm nyɑŋ nyǝm.


\par }{\Q \VS{16}N lɑpɑ nɑ mɑ́ sɑlɩ pǝtuwee nɑ mɑ kelɑ pɛlɩ.

\par }{\Q N wɑɑsɑ mɑ tɔɔ kɛ́ tɔlʋmɑ.


\par }{\Q \VS{17}N hɑtǝlǝnɑ-m hɛɛsʋɣʋ nɑ ń lɔ-m.

\par }{\Q Mɑ tɑ nyɩ lɑŋhʋlʋmlɛ leleŋ.


\par }{\Q \VS{18}Ɩlɛnɑ mɑ́ tɔ sɩ:

\par }{\Q Mpi mɑɑ tɛɛsǝnɑ tɔ pǝ tɛmɑ.

\par }{\Q Mɑɑ tɛɛlǝɣɩ Tɑcɑɑ kiŋ kɛ pʋlʋ.


\par }{\BB \par }
{\Q \VS{19}Hɑɩ, tɔɔsɩ mɑ kʋnyɔŋtɔɣɔlɛ nɑ mɑ wɑhɑlɑ tɔm.

\par }{\Q Nɑ sɔtʋ nɑ nyɑŋ lʋm mpi mɑ nyɔɔwɑ tɔ.


\par }{\Q \VS{20}Tɑm kɛ́ mɑ tɔɔsǝɣɩ pǝ tɔɔ.

\par }{\Q Ɩlɛnɑ mɑ ɑpɑlʋtʋ yɔɔlǝɣɩ.


\par }{\Q \VS{21}Hʋwɛɛ nnɑ mɑ tɔɔsǝɣɩ mɑ tɑɑ

\par }{\Q nɑ ɑ tɔɔ mɑ́ tɛɛlǝɣɩ tɔɣɔlɛ sɩ:


\par }{\Q \VS{22}Ɩsɔ nyɑ́ kʋpɑntʋ tɑ sɩɩ tǝnɑɣɑ.

\par }{\Q Pǝyele nyɑ́ sɔɔlʋɣʋ tɑ tɛ.


\par }{\Q \VS{23}Nyɑ́ kʋpɑntʋ wɛ pɑɑ tɑnɑŋ ŋkuɣu.

\par }{\Q Tɑcɑɑ, nyɑ́ teu tɔɔwɑɣɑ.


\par }{\Q \VS{24}Mɑ tɔŋ sɩ: Tɑcɑɑ kɛlɛ mɑ kpɑncoou.

\par }{\Q Pǝ tɔɔ kɛ́ mɑ tɛɛlǝɣɩ-ŋ.


\par }{\Q \VS{25}Tɑcɑɑ n wɛ teu kɛ mpɑ pɑ tɛɛlǝɣɩ-ŋ tɔɣɔ.

\par }{\Q Nɑ mpɑ pɑ kɛɛsǝɣǝnɑ nyɑ́ tɔɔ tɔ.


\par }{\Q \VS{26}Pǝ wɛ teu sɩ yʋlʋ ɩ́ su

\par }{\Q nɑ ɩ́ tɑŋ Tɑcɑɑ nyɑ́ wɑɑsʋɣʋ.


\par }{\Q \VS{27}Pǝ wɛ teu sɩ yʋlʋ ɩ́ mʋ Ɩsɔ tǝlɑsɩ kɛ ɩ pǝcɑɑtʋ.

\par }{\Q Pɑɑ pǝ wɛ kɑtɛ.


\par }{\Q \VS{28}Ye Tɑcɑɑ n kɔnɑ wei kɛ́ wɑhɑlɑ,

\par }{\Q pʋntʋ ɩ́ su tǝpɑmm nɑ ɩ́ cɑɣɑnɑ ɩ mpɑɑ.


\par }{\Q \VS{29}Ɩ́ hǝntɩ ɑtɛ nɑ ɩ́ suli ɩ nɔɣɔ tɔɔ,

\par }{\Q nɑ ɩ́ tɛɛlǝɣɩ sɩ ntɑnyɩ Tɑcɑɑ kɑ́ wɑɑsɩ-ɩ.


\par }{\Q \VS{30}Ɩ́ kɛɛsɩ lǝkpɑɣɑsɑɣɑ kɛ wei ɩ cɑɑ-ɩ mɑpʋ tɔ.

\par }{\Q Ɩ́ mʋɣɩ kʋtʋɣʋ.


\par }{\Q \VS{31}Tɑcɑɑ nn lɔɔkɩ yʋlʋ kɛ tɑm tɔɔ.


\par }{\Q \VS{32}Amɑ wɑɑtʋ wei n hɔŋ yʋlʋ ŋkpɑŋʋɣʋ

\par }{\Q tɔ n wɛnɑ ɩ pǝtɔɔtǝlɛ kɛ́.

\par }{\Q Mpi tɔ, nyɑ́ kʋpɑntʋ tɔɔwɑɣɑ.


\par }{\Q \VS{33}Pǝ tɑɣɑ ɑyɛɛnɛɛ kɛ n hɔŋnɑ yʋlʋ ŋkpɑŋʋɣʋ

\par }{\Q nɑ ń tʋɣɩ-ɩ wɑhɑlɑ.


\par }{\BB \par }
{\Q \VS{34}Wɑɑtʋ wei ɩ́ fɛlǝɣɩ nɔɔhɛɛ kɛ

\par }{\Q tɛtʋ piyɑ sɑlǝkɑtʋnɑɑ tǝnɑ tɔ.


\par }{\Q \VS{35}Wɑɑtʋ wei ɩ́ pɛŋ tɑmpɑnɑ tʋ kɛ ɩ tɑmpɑnɑ tɔ,

\par }{\Q ɩsɔtɑɑ Ɩsɔ sɔsɔ nɑɑkɩ kɛ́.


\par }{\Q \VS{36}Wɑɑtʋ wei ɩ́ tɔkɩ yʋlʋ ɩsɛ kɛ hʋʋlɛ tɑɑ tɔ,

\par }{\Q Tɑcɑɑ ɩɩ nɑɑkɩ?


\par }{\Q \VS{37}Awe yɔɣɔtǝɣǝnɑ nɑ pǝ́ lɑ́?

\par }{\Q Awe ŋmɑkǝlǝɣǝnɑ, pǝ tɑɣɑ Tɑcɑɑ?


\par }{\Q \VS{38}Ɩsɔtɑɑ Ɩsɔ sɔsɔ nɔɣɔ kɛ

\par }{\Q kʋpɑntʋ yɑɑ ɩsɑɣɑtʋ lɩɩkǝnɑ.


\par }{\Q \VS{39}Ɩlɛ pepe tɔɔ kɛ́ yʋlʋ weesuɣu tʋ kʋntǝɣɩ?

\par }{\Q Pɑɑ wei ɩ́ kʋntǝnɑ ɩ mɑɣɑmɑɣɑ ɩ kʋpǝntǝŋ.


\par }{\Q \VS{40}Tǝ́ nyǝnɩ tɑ tɔntɛ kɛ teu nɑ tǝ́ mɑɣɑsɩ tǝ tɔm.

\par }{\Q Tǝ́ mǝlǝnɑ Tɑcɑɑ tɔɔ.


\par }{\Q \VS{41}Tǝ́ sǝlǝmǝnɑ lotu kʋlʋmtʋ nɑ tǝ́ tɛɣɛ niŋ

\par }{\Q kɛ Ɩsɔ wei ɩ wɛ ɩsɔtɑɑ tɔ.


\par }{\Q \VS{42}Tɩɩ kisɑ Ɩsɔ kɛ́ nɩɩnɑʋ kɛ́ nɑ tǝ́ kʋlɩ ɩ tɔɔ.

\par }{\Q Amɑ ɩ́lɛ́ ɩ tɑ wii-tʋ.


\par }{\Q \VS{43}N hɑɣɑ-tʋ nɑ pɑ́ɑ́nɑ́ kɛ́.

\par }{\Q N tɔɣɔnɑ-tʋ nɑ ń kʋ-tʋ,

\par }{\Q n tɑ lɑ pǝtɔɔtǝlɛ.


\par }{\Q \VS{44}N kentɑ nyɑ́ tɔɔ kɛ́ ɩsɔŋmʋntʋɣʋ

\par }{\Q sɩ ń tɑɑ nɩɩ tɑ́ kʋsǝlǝmʋtʋ.


\par }{\Q \VS{45}N pǝsɑ-tʋɣʋ ɩsɩɩ nyɩɩtʋ nti pɑ hɑsɑɑ tɔ.

\par }{\Q Tǝ pǝsɑ ɩsɩɩ hute kɛ piitimnɑɑ lɛlɑɑ tɑɑ.


\par }{\Q \VS{46}Tɑ kolontunɑɑ tǝnɑ kuliɣi nɔɔsɩ,

\par }{\Q nɑ pɑ́ cɑɑkɩ-tʋɣʋ tɔm.


\par }{\Q \VS{47}Tɑ́ nyǝntʋ ntɛ́ sɔɣɔntʋ, nɑ ɩsǝpille,

\par }{\Q nɑ wɑkǝlʋɣʋ, nɑ mpusi.


\par }{\Q \VS{48}Mɑ pǝlǝɣɩ ɩsǝlʋm kɛ sɔsɔm kɛ

\par }{\Q wɑhɑlɑ wei ɩ mɑɣɑnɑ mɑ yǝlɑɑ tɔ ɩ tɔɔ.


\par }{\Q \VS{49}Tɑm kɛ́ mɑ wiiki, hɛɛsʋɣʋ fɛɩ.


\par }{\Q \VS{50}Mɑ tɑŋɑɑ kɛ́ sɩ Tɑcɑɑ

\par }{\Q ɩ́ nyǝnnɑ ɩsɔtɑɑ nɑ ɩ́ nɑ́.


\par }{\Q \VS{51}Mpi pǝ mɑɣɑnɑ mɑ ɩcɑtɛ ɑlɑɑ tɔ,

\par }{\Q pǝ tʋɣʋ-m wɑhɑlɑ kɛ́.


\par }{\BB \par }
{\Q \VS{52}Mpɑ pɑ tɑɑ kpɑɑnɑ-m mʋsʋŋ tɔ,

\par }{\Q pɑ tʋ mɑ wɑɑlɩ kɛ́ ɩsɩɩ sumɑɣɑ.


\par }{\Q \VS{53}Pɑ tʋsɑ-m lɔkɔ tɑɑ kɛ́ nɑ mɑ ɩsɛ

\par }{\Q sɩ pɑ lǝsǝɣɩ mɑ weesuɣu.

\par }{\Q Pɑ yɑɣɑ-m pɛɛ.


\par }{\Q \VS{54}Lʋm wɑɑsɑ mɑ nyʋɣʋ.

\par }{\Q Hɑlɩ mɑ hʋʋwɑ sɩ mɑ lepɑɣɑ.


\par }{\Q \VS{55}Ḿpʋ́ɣʋ́ mɑ yɑɑ Tɑcɑɑ

\par }{\Q kɛ hɑtoo pʋ́ʋ́ɣʋ́ ŋkʋ kʋ tɑɑ.


\par }{\Q \VS{56}N nɩɩwɑ mɑ nɔɣɔ,

\par }{\Q tɑɑ tǝkɩ nyɑ́ ŋkpɑŋŋ kɛ mɑ feesiŋ tisuɣu,

\par }{\Q nɑ mɑ lɑŋwɑkǝllɛ kɑpusi.


\par }{\Q \VS{57}Kʋyɑkʋ ŋku mɑ yɑɑ-ŋ tɔ, n kpǝtǝnɑ-m.

\par }{\Q N heelɑ-m sɩ: Tɑɑ nyɑ́.


\par }{\Q \VS{58}Tɑcɑɑ, n sɛɛnɑ mɑ tɔɔ, n yɑpɑ mɑ weesuɣu.


\par }{\Q \VS{59}N nɑwɑ ɩsǝnɑ pɑ kʋ mɑ tɔm tɔ.

\par }{\Q Ɩlɛ hɑ-m mɑ tɑmpɑnɑ.


\par }{\Q \VS{60}N nɑwɑ ɩsǝnɑ pɑ lɛɛtǝɣɩ-m tɔ.

\par }{\Q Pɑ kʋlǝɣɩ mɑ tɔɔ kɛ́.


\par }{\Q \VS{61}Tɑcɑɑ n nɩɩwɑ pɑ kʋtʋɣʋ ŋku pɑ tʋʋkʋ-m tɔ.

\par }{\Q Nɑ ɩsǝnɑ pɑ cɑɣɑ mɑ ɑcɑɣɑ tɔ.


\par }{\Q \VS{62}N nɩɩwɑ mpɑ pɑɑ cɑɑkɩ-m tɔ pɑ kʋyɔɣɔtʋtʋ.

\par }{\Q Pɑ hʋʋkɩ tɑm sɩ pɑɑ lɑ-m ɩsɑɣɑtʋ.


\par }{\Q \VS{63}Pɑɑ pɑ cɑɣɑɑ yɑɑ pɑ sǝŋɑɑ, n nyǝmɑ́.

\par }{\Q Mɑɣɑ pɑ tʋɣʋnɑ yontu.


\par }{\Q \VS{64}Tɑcɑɑ, n kɑ́ lɛɛtɩ-wɛɣɛ

\par }{\Q ɩsǝnɑ pɑ lɑpɑ-m nɑ pɑ niŋ tɔɣɔ.


\par }{\Q \VS{65}N kɑ́ lɑ pɑ lɑŋɑ kɛ kpɩɩsǝŋ kɛ́.

\par }{\Q Nyɑ́ mpusi ɩ́ tǝŋ-wɛ.


\par }{\Q \VS{66}N kɑ́ tʋ pɑ wɑɑlɩ kɛ́ nɑ pɑ́ɑ́nɑ́

\par }{\Q nɑ ń kpiisi-wɛɣɛ tɛtʋ tɔɔ.




\par }\Chap{4}{\SH Yosɑlɛm wɑkǝlʋɣʋ wulɑ
\par }
{\Q \VerseOne{1}A ɑ, Ɩsɔ tǝsɛɛlɛ wʋlɑ teu sǝpɑ.

\par }{\Q Wʋlɑ kʋpɑŋ ɩnɩ ɩ cɔɔlɑɑ.

\par }{\Q Ɩsɔ tǝsɛɛlɛ pɛɛ yɑwɑ yem yem kɛ́ hɑpɛɛ nɔɔsɩ.


\par }{\Q \VS{2}Wɑɩyo Siyɔŋ piyɑ mpɑ pɑɑ tewɑ ɩsɩɩ wʋlɑ kʋpɑŋ tɔ,

\par }{\Q pɑ pǝsɑ ɩsɩɩ cʋɣʋ wontu nti cʋɣʋ ŋmɑlɑɑ lɑpɑ tɔ?


\par }{\Q \VS{3}Ɩ́ nyǝnɩ, tɑɑlɛ hɑsɩ,

\par }{\Q nɑ cɛlǝɣɩ sɩ piyɑ kɛ hǝlǝm.

\par }{\Q Amɑ mɑ yǝlɑɑ nɑ́ kɛ́ ɑsɑɣɑɑ kɛ́,

\par }{\Q pɑ fɛɩnɑ pǝtɔɔtǝlɛ ɩsɩɩ

\par }{\Q tɑɑtɑɑ kɛ wʋlɑɣɑ tɛtʋ tɑɑ.


\par }{\Q \VS{4}Lʋkɔtʋ pɩɩ ɑhʋlʋmnɑɑ,

\par }{\Q pɑ nsǝmɑ mɑtǝnɑ pɑ tɑntɑhɑɑŋ.

\par }{\Q Piyɑ nɑ́ wiiki tɔɣɔnɑɣɑ tɔɔ.

\par }{\Q Ɩlɛ nɔɣɔlʋ ɩɩ hɑɑkɩ-sɩ.


\par }{\Q \VS{5}Mpɑ pɑ tɔkɑɣɑ teu kɛ lɔŋ tɔ pɑ lɑŋɑɑ.

\par }{\Q Pɑ fiɣiniɣi nɑ pɑ́ sǝkɩ hɑpɛɛ tɔɔ.

\par }{\Q Mpɑ pɑɑ wɛ toŋtʋnɑɑ tɛɛsɩ tɑɑ tɔ,

\par }{\Q pɑ cɑlǝsǝɣɩ tɔɣɔnɑɣɑ kɛ hulɑ tɑɑ.


\par }{\Q \VS{6}Mɑ yǝlɑɑ kpekǝle nyǝ́mɑ pǝntɑ kʋpǝntʋɣʋ.

\par }{\Q Kʋ kǝlɑ tɔɔʋ kɛ Sɔtɔm nyǝ́mɑ mpɑ

\par }{\Q pǝ wɑkǝlɑ tɔm kʋlʋm ɩsɩɩ ɩsɛ cǝpǝlʋɣʋ tɔ.

\par }{\Q Yʋlʋ niŋ fɛɩ pǝ tɑɑ.


\par }{\Q \VS{7}Tɑ ɑwulumpiyɑ kɑ teekɑɣɑ kɔkɔ kɛ́,

\par }{\Q ɩsɩɩ tɛʋ tɔmpɛɛ.

\par }{\Q Hɑlɩ pɑ hʋlʋmǝŋ kɑ tɛɛwɑ nɑɑlǝm.

\par }{\Q Pɑ tɔnǝŋ kɑ wɛ ɩsɛɛʋ kɛ́

\par }{\Q ɩsɩɩ kɔŋkɔlǝmǝlɑ pɔɣɔlǝŋ.

\par }{\Q Nɑ pɑ ɩsɛntɑɑ lɩɩwɑ ɩsɩɩ

\par }{\Q liɣitee pǝlɛ pooku nyǝntɛ.


\par }{\Q \VS{8}Pɑ mǝlɑ kʋkpɛɛtɑɑ tǝkilikili

\par }{\Q nɑ pǝ́ kǝlɩ nyɔɔm kɛ pǝnɛntɛ.

\par }{\Q Nɔɣɔlʋ ɩɩ tɑsǝɣɩ-wɛɣɛ

\par }{\Q nyǝm kɛ hɑpɛɛ tɔɔ.

\par }{\Q Pɑ tɛmɑ tɑɑsɩ kɛ́ tǝkɔŋɔkɔŋɔ.

\par }{\Q Yʋlʋ pǝsǝɣɩ ɩ́ kɑlɑ pɑ mʋwɑ.

\par }{\Q Pɑ tɔnǝŋ wʋlɑɑ kɛ́ ɩsɩɩ tɑɑsɩ.


\par }{\Q \VS{9}Mpɑ lɑɣɑtɛ kʋwɑ tɔ pɑ kǝlɑ nyʋleleŋ

\par }{\Q kɛ mpɑ nyɔɣɔsɩ kʋwɑ tɔ.

\par }{\Q Nyɔɣɔsɩ nuɣutuɣu-ŋ kɛ́ nɑ sɩ cɑɑmɩ-ŋ.

\par }{\Q Mpi tɔ, tɑwɑ kʋlʋlʋm lɑŋɑɑ.


\par }{\Q \VS{10}Nyɔɣɔsɩ pɩɩ mɑ yǝlɑɑ.

\par }{\Q Hɑlɩ totonɑɑ tǝsɩ pɑ piyɑ kʋlʋlɑsɩ,

\par }{\Q nsi pɑ sɔɔlɑ teu tɔ, nɑ pɑ́ tɔɣɔ.


\par }{\BB \par }
{\Q \VS{11}Tɑcɑɑ n mʋwɑ nyɑ́ pɑ́ɑ́nɑ́ sɔsɔɔnɑ

\par }{\Q nɑ ń tɑlɑ ɑ tǝnɑɣɑ.

\par }{\Q N pǝlɑ nyɑ́ pɑ́ɑ́nɑ́ sɔsɔɔnɑ.

\par }{\Q N mʋsɑ kɔkɔ kɛ Siyɔŋ tɑɑ.

\par }{\Q A nyɑɣɑ Siyɔŋ ɩcɑtɛ nɑ ɑ́ kpɛnnɑ tǝ kite.


\par }{\Q \VS{12}Antulinyɑ ɑwulɑɑ, nɑ ɑtɛ yǝlɑɑ tɑɑ tʋ pɑ tɑɑ sɩ

\par }{\Q kolontu ɑkɑ ɩnɛ ɩ kɑ́ sʋʋnɑ Yosɑlɛm nɔnɔɔsɩ.


\par }{\Q \VS{13}Ɩsɔ kʋyɔɣɔtʋtʋ tɛlǝsǝlɑɑ

\par }{\Q mǝ kʋpǝntǝŋ tɔɔ kɛ́.

\par }{\Q Ɩsɑɣɑtʋ nti kɔtǝlɑɑ mɛ ɩ́ lɑpɑ tɔ tǝ tɔɔ kɛ́.

\par }{\Q Mǝ kʋnɑ tɑmpɑnɑ tǝŋlɑɑ kɛ ɩcɑtɛ tɑɑ.


\par }{\Q \VS{14}Ɩ́ tutɑɣɑ ɩcɑtɛ tɑɑ kɛ́ ɩsɩɩ yʋlʋmɑɑ.

\par }{\Q Mǝ tǝnɑ nɑ cɑlǝm.

\par }{\Q Nɔɣɔlʋ ɩɩ pǝsǝɣɩ

\par }{\Q nɑ ɩ́ tokinɑ mǝ wontu mɑɣɑmɑɣɑ.


\par }{\Q \VS{15}Ye ɩ́ kɔŋ, yǝlɑɑ kiisiɣi kɛ sɩ:

\par }{\Q Ɩ́ hɛlɩ, ɑsilimɑ nyǝ́mɑ.

\par }{\Q Ɩ́ hɛlɩ, ɩ́ tɑɑ kpǝtǝnɑ.

\par }{\Q Pɑ seeki mpʋ nɑ pɑ́ cɔɔkɩ yem

\par }{\Q ɩlɛnɑ piitimnɑɑ yɔɣɔtɩ sɩ:

\par }{\Q Pǝ fɛɩ sɩ ɩ́ cɑɣɑ tɑ tɛ.


\par }{\Q \VS{16}Tɑcɑɑ nyɑ́ mɑɣɑmɑɣɑ n yɑsǝnɑ-wɛ.

\par }{\Q Nn cɑɑ ń tɑsɑ-wɛɣɛ nɑʋ.

\par }{\Q Pɑɑ tʋɣʋnɑ kɔtǝlɑɑ.

\par }{\Q Pɑɑ nyɑŋnɑ ɑkpɑtǝlɑɑ.


\par }{\BB \par }
{\Q \VS{17}Tɑ́ ɩsɛ kɑnɑ nyǝnʋɣʋ sɩ yɑɑ nɔɣɔlʋ

\par }{\Q kɑ́ kɔɔ tɑ́ wɑɑsʋɣʋ kɛ́, kpɛtɛ.

\par }{\Q Tǝ tɑŋɑɑ ɩsɩɩ tǝ tɑŋɑɑ sɩ

\par }{\Q piitimnɑɑ nɑpǝlɩ pɑ́ wɑɑsɩ-tʋ.

\par }{\Q Pɑ tɑ kɔɔ.


\par }{\Q \VS{18}Kolontunɑɑ feŋiɣi-tʋɣʋ,

\par }{\Q pɑɑ cɑɑ tǝ́ mǝlɩ tɑ́ tɛ.

\par }{\Q Tɩɩ pǝsǝɣɩ nɑ tǝ́ tɔ tɑ hɑpɛɛ tɔɔ.

\par }{\Q Tɑ́ wɑɑtʋ tɛmɑ, tɑ́ tǝnɑɣɑ wʋsɑɑ.

\par }{\Q Tɑ́ kʋyɛɛŋ tɛmɑ.

\par }{\Q Tɑ́ tǝnɑɣɑ kɔŋ.


\par }{\Q \VS{19}Tɑ́ wɑɑlɩ selɑɑ pǝsɑ lɔŋlɔŋ lɑpʋ kɛ́

\par }{\Q ɩsɩɩ hɛkǝlɛnɑɑ.

\par }{\Q Pɑ tɔɣɔnǝɣɩ-tʋɣʋ pɔ́ɔ́ŋ tɑɑ.

\par }{\Q Pɑ nyǝkɩ-tʋɣʋ kɑtɔsɩ kɛ wʋlɑɣɑ tɛtʋ tɑɑ.


\par }{\Q \VS{20}Tɑ́ wulɑʋ wei Tɑcɑɑ lǝsɑɑ

\par }{\Q nɑ ɩ́ pǝlɩ-ɩ nim tɔ.

\par }{\Q Wei ɩ hɑɑkɑɣɑ-tʋɣʋ weesuɣu tɔ,

\par }{\Q pɑ kpɑ-ɩ pɑ kɑtɔsɩ tɑɑ.

\par }{\Q Pǝyele tɑ́ yɔɣɔtɑɣɑ sɩ:

\par }{\Q Ɩnɩ ɩ kɑ́ kentinɑ tɑ tɔɔ kɛ́ piitimnɑɑ tɑɑ.


\par }{\BB \par }
{\Q \VS{21}Ɩtɔm nyǝ́mɑ mɛ,

\par }{\Q ɩ́ nɔkɑɑ mǝ lɑŋɑ ɩ́ hʋlʋmɩ nɑ ɩ́ pɑɑ.

\par }{\Q Usi nyǝ́mɑ mɛ, Tɑcɑɑ kɑ́ mʋ-mɛ nɑ pɑ́ɑ́nɑ́.

\par }{\Q Mǝ ɩsɛ kɑ́ pili nɑ ɩ́ lɩɩ kpɛtɛ tǝyǝlǝyǝlɩ.


\par }{\Q \VS{22}Siyɔŋ nyǝ́mɑ mɛ,

\par }{\Q mǝ ŋkpɑŋʋɣʋ hɔm tǝnɑɣɑ ntɔ.

\par }{\Q Pɑ kɑɑ tɑsɑ-mɛɣɛ kuuu nɑ pɑ́ tɛɛnɑ.

\par }{\Q Amɑ Ɩtɔm nyǝ́mɑ mǝ ŋkpɑŋʋɣʋ kɛ

\par }{\Q pɑɑ hɔ mǝ ɩsɑɣɑtʋ tɔɔ.

\par }{\Q Ɩsɔ kɑ́ kuli mǝ kɑwɑlɑɣɑ tɔɔ kɛ́.




\par }\Chap{5}{\SH Tɑcɑɑ mǝŋnɑ-tʋɣʋ nyɑ́ kiŋ
\par }
{\Q \VerseOne{1}Tɑcɑɑ, tɑɑ sɔɔ mpi pǝ mɑɣɑnɑ-tʋ tɔ.

\par }{\Q Nyǝnɩ, nɑ ń pɑɑsǝnɑ ɩsǝnɑ pɑ tʋʋkɩ-tʋ tɔ.


\par }{\Q \VS{2}Kpɑɩ nyǝ́mɑ lɛɛkɑ tɑ́ tɛtʋ.

\par }{\Q Mpɑ tǝ tɑ nyɩ tɔ pɑ cɑɣɑ tɑ́ tɛɛsɩ tɑɑ.


\par }{\Q \VS{3}Tɑ́ cɑɑnɑɑ fɛɩ, nɑ pǝ́ yele tɑ́ toonɑɑ

\par }{\Q kɛ leelɑɑ, nɑ tɑɣɑ suluwɑɑ.


\par }{\Q \VS{4}Tǝ yɑkɩ tɑ́ mɑɣɑmɑɣɑ tɑ́ lʋm.

\par }{\Q Tǝ fɛlǝɣɩ tɑ́ tɑɑsɩ.


\par }{\Q \VS{5}Tɑ kʋnyɔntʋlɑɑ wɛ tɑ́ wɑɑlǝɣɩ tɑm kɛ́.

\par }{\Q Tǝ kɑwɑ tǝtɔɣɔtɔɣɔ,

\par }{\Q pɑɑ yeki-tʋ sɩ tǝ́ hɛɛsɩ.


\par }{\Q \VS{6}Tǝ tiɣisiɣi Icipiti

\par }{\Q nɑ Asilii pǝ nyǝ́mɑ kɛ niŋ kɛ́,

\par }{\Q nɑ pǝ́cɔ́ tǝ́ tɔɣɔ nɑ tǝ́ hɑɣɑ.


\par }{\Q \VS{7}Tɑ́ cɑɑnɑɑ lɑpǝnɑ ɩsɑɣɑtʋ.

\par }{\Q Amɑ pɛlɛ pɑ sǝpɑ.

\par }{\Q Ɩlɛnɑ tɑɑ tɔkɩ tǝ nyɑŋ.


\par }{\Q \VS{8}Yomɑɑ pǝsǝnɑ ntɛɣɛ tɑ́ cɑɑnɑɑ.

\par }{\Q Pǝ́cɔ́ nɔɣɔlʋ kɑɑ yɑ-tʋɣʋ pɑ niŋ tɑɑ.


\par }{\Q \VS{9}Tǝ lɑkɩ tɑ́ weesiŋ kɛ ɑwusɑ kɛ

\par }{\Q wʋlɑɣɑ tɛtʋ tɑɑ ŋmɩɩlɑɑ niŋ tɑɑ kɛ́,

\par }{\Q nɑ pǝ́cɔ́ tǝ́ hiki nɑ tǝ́ tɔɣɔ.


\par }{\Q \VS{10}Nyɔɣɔsɩ hɑŋɑ tɑ́ tɔnǝŋ kɛ́ ɩsɩɩ

\par }{\Q tǝ wɛ mǝsɑsɩ tɑɑ.


\par }{\Q \VS{11}Pɑ kpipɑ Siyɔŋ nɑ Yutɑ ɑcɑlɛɛ tɑɑ ɑlɑɑ,

\par }{\Q nɑ pɛɛlɑɑ, nɑ pɑ́ wɑkǝlǝɣɩ-wɛ.


\par }{\Q \VS{12}Pɑ pusɑ wulɑʋ wɑɑlɩ nyǝ́mɑ nɑ tɩɩŋ.

\par }{\Q Pɑ tɑ tʋnɑ ɑkpɑtǝlɑɑ kɛ pɑɑ pǝcɔ.


\par }{\Q \VS{13}Nɑmlɛ nɑŋʋɣʋ nɩɩ ɩfepiyɑ.

\par }{\Q Piyɑ nɑ́ sǝɣǝlɑ tɑɑsɩ nɑ sɩ́ seliɣi.


\par }{\Q \VS{14}Ɩcɑtɛ sɔsɑɑ nɑɑ tɑsǝɣɩ hʋʋlɛ tɑɑ kɛ́ cɑɣɑlɛ.

\par }{\Q Pǝyele ɩfepiyɑ nɑ́ hɛɛsɑ sɑŋkʋnɑɑ.


\par }{\Q \VS{15}Tɑ́ lɑŋhʋlʋmlɛ yɑwɑ.

\par }{\Q Lǝyɑɣɑ lɛɛtɑ tɑ́ pɑɑlɛ lonte.


\par }{\Q \VS{16}Tɑ́ teeli sǝpɑ.

\par }{\Q Tǝ pǝsɑ mpusi nyǝ́mɑ kɛ́.

\par }{\Q Mpi tɔ, tǝ lɑpɑ ɩsɑɣɑtʋ.


\par }{\Q \VS{17}Tɑ́ lɑŋɑ wɑkǝlɑ sɔsɔm.

\par }{\Q Ɩsǝlʋm yʋlǝsǝɣɩ tɑ́ ɩsɛ.


\par }{\Q \VS{18}Mpi tɔ, Siyɔŋ pʋɣʋ pǝsɑ wʋlɑɣɑ tɛtʋ

\par }{\Q nɑ tɑɑlɛ hɑsɩ cɔɔkɩ.


\par }{\Q \VS{19}Amɑ Tɑcɑɑ nyɑɣɑlɛ wulɑʋ kɛ tɑm tɔɔ.

\par }{\Q Nyɑ́ kɑwulɑɣɑ fɛɩ tǝnɑɣɑ.


\par }{\Q \VS{20}Pepe tɔɔ kɛ́ n lɔ-tʋɣʋ tɑm tɔɔ?

\par }{\Q Pepe tɔɔ kɛ́ n sɔɔ tɑ́ tɔɔ kɛ́ tɑ́ weesuɣu tǝnɑ?


\par }{\Q \VS{21}Mǝlǝnɑ-tʋɣʋ nyɑ́ kiŋ nɑ tǝ́ pǝsɩ

\par }{\Q nyɑ́ nyǝ́mɑ tǝkpɑtɑɑ.

\par }{\Q Lɑɣɑsɩ tɑ́ weesiŋ ɩsɩɩ hɑtoo ɩlɛ.


\par }{\Q \VS{22}Nyɑ́ tɑɑ wɛɛ sɩ n kɑ́ lɔ-tʋ tǝkpɑtɑɑ nɑ?

\par }{\Q N kɑ́ mʋ-tʋ nɑ pɑ́ɑ́nɑ́ nɑ pǝ́ tɛɛ mpǝle nɑ?


\par }