\NormalFont\ShortTitle{Osee}

{\MTB ƖSƆ KƲYƆƔƆTƲTƲ TƐLƎSƲLƲ

\par }{\MT OSEE

\par }{\MTB TƆM TAKƎLAƔA

\par }{\IMT Kʋtʋlʋtʋ

\par }{\IP Ɩsɛɣɛlɩ tɛtʋ ilim ntɔɣɔŋ tɔɔ, timpi pɑ yɑɑ sɩ Sɑmɑlii tɔɣɔ Osee tɛlǝsɑɣɑ Ɩsɔ kʋyɔɣɔtʋtʋ kɛ yǝlɑɑ. Wɑɑtʋ ɩnɩ ɩ tɑɑ tɔ, tɛtʋ tɑ cɑɣɑ teitei. Yǝlɑɑ muɣuliɣi tǝmɑ, nɑ lɛlɑɑ nɑ́ɑ́ kʋlǝɣɩ tɛtʋ tɔkǝlɑɑ tɔɔ. Ɩsɔ sɛɛʋ mɑɣɑmɑɣɑ nɑ́ hɛɛwɑ nɑ Ɩsɛɣɛlɩ nyǝ́mɑ mǝlɩ lɑɑtʋ tɑɑ. Kʋpǝntǝŋ wei ɩ wɑhɑlɑ Osee tɔkɑɣɑ ɩ wɑɑtʋ tɑɑ tɔɣɔlɛ.

\par }{\IOT Ɩsǝnɑ pɑ fɑɣɑ Osee tɑkǝlɑɣɑ tɔ:

\par }{\IO Osee ɑkpɑɣɑlɛ nɑ ɩ tǝyɑɣɑ pǝ tɔm, titite
{\IOR{1–3}}

\par }{\IO Tɑcɑɑ kɑlǝɣǝnɑ Ɩsɛɣɛlɩ nyǝ́mɑ, titite
{\IOR{4–13}}

\par }{\IO Ɩsɔ sɔɔlʋɣʋ nɑ ɩ nɔɔsɩ sɩɩʋ, titite
{\IOR{14}}



\par }\ChapOne{1}{\PP \VerseOne{1}Tɑkǝlɑɣɑ kɑnɛ kɑ tɑɑ kɛ́ pɑ kɛɛsɑ tɔm. Tɑcɑɑ kɑ heelinɑ-tǝɣɩ Peeli pǝyɑlʋ Osee. Sowɑsɩ pǝyɑlʋ Solopʋwɑm wei ɩ kɑ kɛ Ɩsɛɣɛlɩ wulɑʋ tɔ ɩ pɔɔlɛ tɑɑ kɛ́ Tɑcɑɑ kɛɛsɑ Osee kɛ tɔm ntɩ. Wɑɑtʋ kʋlʋm ɩnɩ ɩ tɑɑ tɔtɔɣɔ, Osiyɑsɩ nɑ Yotɑm nɑ Ahɑsɩ nɑ Ɩsekiyɑsɩ, pɛlɛ pɑ tɔkɑɣɑ kɑwulɑɣɑ kɛ Yutɑ tɑɑ, nɑ pɑ́ kɑɑsǝɣɩ tǝmɑ.


\par }{\SH Ɩsɔ kʋyɔɣɔtʋtʋ tɛlǝsʋlʋ Osee ɑlʋ nɑ ɩ piyɑ pɑ tɔm
\par }
{\PP \VS{2}Tɔm kɑncɑɑlɑɣɑ nyǝntʋ nti Tɑcɑɑ heelɑ Osee tɔɣɔlɛ sɩ:

\par }{\Q Polo nɑ ń kpɑɣɑ ɑpɑlɑɑ tǝnɑ ɑlʋ nɔɣɔlʋ.

\par }{\Q Ɩ piyɑ ɩ́ tǝŋ sɩ too ɩkpɑtɛ.

\par }{\Q Mpi tɔ, Ɩsɛɣɛlɩ nyǝ́mɑ tǝnɑ kisɑ Tɑcɑɑ mɑɣɑ,

\par }{\Q nɑ pɑ́ hɑ pɑ tǝɣɩ tɩɩŋ lɑɑʋ tɑɑ.


\par }{\PP \VS{3}Ḿpʋ́ɣʋ́ Osee polɑɑ nɑ ɩ́ kpɑɣɑ Tipilɑyim pɛɛlɔ Komɛɛ. Ɩlɛnɑ ɑlʋ ɩnɩ ɩ lʋlɩ-ɩ ɑpɑlʋpǝyɑɣɑ.

\VS{4}Ḿpʋ́ɣʋ́ Tɑcɑɑ tɔmɑ Osee sɩ:

\par }{\Q Hɑ-kɛ sɩ, Sisilee.

\par }{\Q Mpi tɔ, pǝ kɑɑsɑ pǝcɔ mɑɑ lɛɛtɩ Yehu lʋlʋɣʋ nyǝ́mɑ

\par }{\Q kɛ yʋlʋkʋlɛ nte pɑ lɑpɑ Sisilee tɔ tǝ tɔɔ.

\par }{\Q Ɩlɛnɑ mɑ́ sɩɩ Ɩsɛɣɛlɩ kɑwulɑɣɑ tǝnɑɣɑ.


\par }{\Q \VS{5}Mɑɑ wɑkǝlɩ pɑ yoolɑɑ toŋ kɛ

\par }{\Q Sisilee tɛtɛkǝlɛ tɑɑ kɛ́ kʋyɑkʋ ŋkʋ.


\par }{\PP \VS{6}Komɛɛ tɑsɑ hɔɣɔ hɑɣɑʋ, ɩlɛnɑ ɩ́ lʋlɩ ɑpɑlʋpǝyɑɣɑ, nɑ Tɑcɑɑ heeli Osee sɩ:

\par }{\Q Hɑ-kɛ sɩ, Pǝtɔɔtǝlɛ fɛɩ.

\par }{\Q Pǝ hʋwɛɛ ntɛ sɩ Tɑcɑɑ mɑ́ mɑ kɑɑ nyǝnɩ

\par }{\Q pɑ pǝtɔɔtǝlɛ nɑ mɑ́ hʋlɩ-wɛɣɛ suulu.


\par }{\PP \VS{7}Amɑ mɑ kɑɑ lɑ ḿpʋ́ɣʋ́ Yutɑ nyǝ́mɑ. Hɑlɩ pɑ Ɩsɔ Tɑcɑɑ mɑ́, mɑɑ wɑɑsɩ-wɛɣɛ. Mɑ pɑɑ fɛɩnɑ yoou yɑɑ tɔɔʋ, yɑɑ lɑɣɑtɛ, yɑɑ yoou kpɑɣɑnǝŋ, yɑɑ ɩ cɑɣɑlɑɑ.


\par }{\PP \VS{8}Komɛɛ tisɑ Pǝtɔɔtǝlɛ fɛɩ, ɩlɛnɑ ɩ́ kpɑɣɑ hɔɣɔ nɑ ɩ́ lʋlɩ ɑpɑlʋpǝyɑɣɑ.

\VS{9}Ɩlɛnɑ Tɑcɑɑ heeli Osee sɩ:

\par }{\Q Hɑ-kɛ sɩ, Pɑ tɑ kɛ mɑ nyǝ́mɑ.

\par }{\Q Mpi tɔ, Ɩsɛɣɛlɩ nyǝ́mɑ tɑ kɛ mɑ yǝlɑɑ,

\par }{\Q nɑ mɑ́ tɑ́ kɛ́ pɑ Ɩsɔ.




\par }\Chap{2}{\SH Sisilee cele kʋyɑkʋ sɔsɔɔŋkʋ
\par }
{\Q \VerseOne{1}Amɑ kʋyɑkʋ nɑkʋlɩ Ɩsɛɣɛlɩ

\par }{\Q nyǝ́mɑ kɑ́ lɑ pɑɣɑʋ kɛ sɔsɔm.

\par }{\Q Pɑɑ wɛɛ ɩsɩɩ lʋm nɔɣɔ kɑnyǝŋɑ.

\par }{\Q Hɑlɩ pɑ kɑɑ pǝsɩ pɑ kɑlʋɣʋ.

\par }{\Q Wɑɑtʋ ɩnɩ Ɩsɔ weesuɣu tʋ

\par }{\Q mɑ́ mɑ kɑɑ tɑsɑ yɔɣɔtʋɣʋ sɩ,

\par }{\Q pɑ tɑ kɛ mɑ yǝlɑɑ.

\par }{\Q Mɑɑ yɑɑ-wɛɣɛ mɑ pǝyɑlɑɑ kɛ́.


\par }{\Q \VS{2}Ɩlɛnɑ Yutɑ nɑ Ɩsɛɣɛlɩ pɑ́ kpɛntɩ nɑ pɑ́ kpɑ wulɑʋ kʋlʋm,

\par }{\Q nɑ pɑ́ pǝsɩ tɛtʋ nyǝ́mɑ.

\par }{\Q Sisilee cele kʋyɑkʋ sɔsɔɔŋkʋ ntɛ́.


\par }{\Q \VS{3}Tɑcɑɑ sɩ ɩ́ hɑ mǝ tɛɛtʋnɑɑ ɑpɑlʋnyǝmɑ sɩ:

\par }{\Q Pɑ kɛ mɑ nyǝ́mɑ, nɑ ɑlʋnyǝ́mɑ sɩ: Pǝtɔɔtǝlɛ wɛɛ.


\par }{\SH Ɩsɛɣɛlɩ wɛ kɛ ɩsɩɩ ɑlʋ tɛtɛlɑtʋ
\par }
{\PP \VS{4}Ḿpʋ́ɣʋ́ Tɑcɑɑ yɔɣɔtɑɑ sɩ:

\par }{\Q Ɩ́ kɑlǝnɑ mǝ too Ɩsɛɣɛlɩ,

\par }{\Q ɩ́ tɑɑ yele-ɩ.

\par }{\Q Mpi tɔ, ɩ tɑ kɛ mɑ ɑlʋ tɔtɔ,

\par }{\Q pǝ́cɔ́ mɑ tɑ kɛ ɩ pɑɑlʋ.

\par }{\Q Ɩ́ hɩɩsɩ tɛtɛlɑtǝtʋ cɑcɑɑsɩ kɛ ɩ ɩsɛntɑɑ,

\par }{\Q nɑ ɩ́ lǝsɩ wɑsɑŋkɑlǝtʋ kɛ ɩ tɑɑ.


\par }{\Q \VS{5}Ye pǝ tɑɣɑ mpʋ,

\par }{\Q mɑɑ yele-ɩ kpɛtɛ tǝyǝlǝyǝlɩ,

\par }{\Q ɩsɩɩ kʋyɑŋku pɑ lʋlɑ-ɩ tɔ.

\par }{\Q Mɑɑ yele nɑ ɩ tɛtʋ pǝsɩ wʋlɑɣɑ

\par }{\Q nyǝntʋ nɑ tǝ wʋlɩ nɑ ɩ́ sǝnɑ lʋkɔtʋ.


\par }{\Q \VS{6}Mɑ fɛɩnɑ ɩ piyɑ pǝtɔɔtǝlɛ.

\par }{\Q Mpi tɔ, sɩ tǝŋɑ ɩ ɩkpɑtɛ kɛ́.


\par }{\Q \VS{7}Pǝyele sɩ too kʋɣɩ ɩ tɩ nyʋɣʋ kɛ́ nɑ tɛtɛlɑtǝtʋ.

\par }{\Q Hɑlɩ ɩ kpɑɑlǝɣɩ tɑm sɩ,

\par }{\Q ɩnɩ ɩ kɑ tǝŋ ɩ tɑŋnɑɑ mpɑ pɑ hɑɑkɩ-ɩ

\par }{\Q tɔɣɔnɑɣɑ nɑ lʋm tɔ.

\par }{\Q Pɑɑ nɑ ɩ kʋtɑkǝm nɑ ɩ kʋtɔɣɔlǝm nɑ nim nɑ sʋlʋm.


\par }{\Q \VS{8}Amɑ Tɑcɑɑ mɑ́,

\par }{\Q mɑɑ tǝkɩ-ɩ mpɑɑʋ nɑ sɔwɑ kɑlɑɑ.

\par }{\Q Mɑɑ ŋmɑ koluŋɑ nɑ mɑ́ cɔɔnɑ-ɩ nɑ ɩ́ tɑɑ tɑsɑ lɩɩʋ.


\par }{\Q \VS{9}Ɩ kɑ́ mɑɣɑsɩ ɩsɩɩ ɩ́ pɛɛkɩ ɩ tɑŋnɑɑ

\par }{\Q nɑ ɩ tǝŋ pɑ wɑɑlɩ, kpɛtɛ.

\par }{\Q Wɑɑtʋ ɩnǝɣǝlɛ ɩ kɑ́ tɔ sɩ:

\par }{\Q Pǝ wɛɛ sɩ mɑ́ mǝlɩ mɑ pɑɑlʋ kɑncɑɑlɑɣɑ nyǝŋ.

\par }{\Q Mpi tɔ, mɑ nɩɩkɑɣɑ tǝnɑɣɑ leleŋ nɑ pǝ kǝlɩ nɔɔnɔɔ.


\par }{\Q \VS{10}N tɑɑ cɛkǝnɑ sɩ,

\par }{\Q Ɩsɔ mɑ́, mɑ cɛlɑɣɑnɑ-ŋ kʋtɔɣɔʋ,

\par }{\Q nɑ sʋlʋm, nɑ nim, nɑ mɑ́ sʋsɩ-ŋ toŋ,

\par }{\Q nɑ mɑ́ hɑ-ŋ liɣitee nɑ wʋlɑ.

\par }{\Q Ɩlɛnɑ ń kpɑɣɑ nɑ ń lɑkǝnɑ tʋɣʋ Pɑɑlɩ kɛ tǝmlɛ.


\par }{\Q \VS{11}Pǝ tɔɔ kɛ́ mɑɑ lɛɛkɩ mɑ tɔɣɔnɑɣɑ,

\par }{\Q nɑ mɑ sʋlʋm kɛ kʋmtʋ wɑɑtʋ.

\par }{\Q Ɩlɛnɑ mɑ lɛɛkɩ kponkpontu toŋ nyǝntʋ nɑ heeŋ hʋntʋ,

\par }{\Q nɑ ń lɑŋ nyɑ́ kʋtɑkǝm nɑ nyɑ́ kʋtɔɣɔlǝm nɑ ń lɩɩ kpɛtɛ.


\par }{\Q \VS{12}Nyɑ́ tɑŋnɑɑ ɩsɛntɑɑ kɛ́ mɑɑ wɔɣɔsɩ nyɑ́ wontu,

\par }{\Q pɑ tɑɑ nɔɣɔlʋ kɑɑ kpesi.


\par }{\Q \VS{13}Mɑɑ yele nɑ nyɑ́ lɑŋhʋlʋmlɛ,

\par }{\Q nɑ nyɑ́ ɩsɔtʋ kʋfɑlʋ ɑcimɑnɑɑ,

\par }{\Q nɑ nyɑ́ kʋyɛɛŋ kʋhɛɛsǝŋ,

\par }{\Q nɑ nyɑ́ kɔtɑsɩ lɛnsǝnɑɑ pǝ́ sɩɩ tǝnɑɣɑ.


\par }{\Q \VS{14}Ɩlɛnɑ nyɩɩtʋ lɛɛkɩ nyɑ́ tɩɩŋ tɑwɑ

\par }{\Q nnɑ n tɔŋɑɣɑ sɩ nyɑ́ tɑŋnɑɑ kʋfɛlʋɣʋ tɔ,

\par }{\Q nɑ tɑɑlɛ wontu nɑ́ɑ́ tɔɣɔ.


\par }{\Q \VS{15}Mɑɑ hɔ nyɑ́ ŋkpɑŋʋɣʋ kɛ timpi n sɔɔ mɑ tɔɔ tɔ pǝ tɔɔ.

\par }{\Q Pǝyele n lɑɑkɩ Pɑɑlǝnɑɑ,

\par }{\Q nɑ ń lɑkɩ kɑcɔkɑ nɑ ń tǝŋǝɣɩ nyɑ́ tɑŋnɑɑ.


\par }{\Q \VS{16}Ḿpʋ́ɣʋ́ Tɑcɑɑ yɔɣɔtɑɑ sɩ:

\par }{\Q Mɑɑ tɑɣɑnɩ mɑ ɑlʋ kɛ mʋɣʋ

\par }{\Q nɑ mɑ́ ponɑ-ɩ wʋlɑɣɑ tɛtʋ tɑɑ,

\par }{\Q nɑ mɑ́ nɑ-ɩ tǝ́ lɑ ɑcɑcɑɑlɛ fɑɑci.


\par }{\Q \VS{17}Ɩlɛnɑ ɩ́ tǝŋɩ-m nɑ luɣu kʋlʋmʋɣʋ ɩsɩɩ ɩ pɛɛlǝtʋ wɑɑtʋ.

\par }{\Q Yɑɑ ɩsɩɩ ɩ Icipiti lɩɩʋ sɑɑ.

\par }{\Q Wɑɑtʋ ɩnǝɣɩ mɑɑ cɛlɛ-ɩ ɩ lɛsɛŋ tɩɩŋ.

\par }{\Q Ɩlɛnɑ lɑŋpǝsǝlɛ tɛtɛkǝlɛ pǝsɩ ɩsɩɩ tɛɛlʋɣʋ nɔnɔɣɔ.


\par }{\SH Ciikuɣu kʋyɑkʋ
\par }
{\PP \VS{18}Ḿpʋ́ɣʋ́ Tɑcɑɑ yɔɣɔtɑɑ sɩ:

\par }{\Q Kʋyɑŋkuɣu Ɩsɛɣɛlɩ n kɑ yɑɑ-m nyɑ́ pɑɑlʋ,

\par }{\Q n kɑɑ tɑsɑ-m yɑɑʋ kɛ nyɑ́ Sɔsɔ Pɑɑlɩ.


\par }{\Q \VS{19}Mɑɑ lǝsɩ nyɑ́ nɔɣɔ tɑɑ kɛ́ Pɑɑlɩ nɑ tɩɩŋ lɛlǝŋ hǝlɑ,

\par }{\Q n kɑɑ tɑsɑ-yɛɣɛ yɑɑʋ.


\par }{\Q \VS{20}Ɩlɛnɑ mɑ́ nɑ tɑɑlɛ wontu, nɑ sumɑsɩ,

\par }{\Q nɑ ɑtɛ nyɑmɑnyɑmɑnɑɑ tǝ́ pɛɛlɩ nɔɣɔ sɩ wontu ntɩ

\par }{\Q tǝ tɑɑ lɑ mɑ yǝlɑɑ kɛ pʋlʋ.

\par }{\Q Ɩlɛnɑ mɑ kpiisi tɛtʋ tɔɔ kɛ́ yoou wontu tǝnɑ,

\par }{\Q nɑ pǝ́ yele nɑ mɑ yǝlɑɑ hɛɛsɩ tǝpɑmm.


\par }{\Q \VS{21}Ɩsɛɣɛlɩ mɑ nɑ-ŋ tɑ ɑkpɑɣɑlɛ kɑ wɛɛ tɑm kɛ ḿpʋ́ɣʋ́.

\par }{\Q Mɑɑ sɔɔlɩ-ŋ nɑ mɑ́ tǝŋǝɣɩ tɑmpɑnɑ,

\par }{\Q nɑ mɑ́ pɑɑsǝɣǝnɑ-ŋ teu.


\par }{\Q \VS{22}Mɑ kɑɑ lɑɣɑsɩ.

\par }{\Q Ɩlɛnɑ pǝ́cɔ́ ń nyɩ sɩ mɑ kɛ́ Tɑcɑɑ.


\par }{\Q \VS{23}Kʋyɑŋkuɣu mɑɑ mʋ mǝ kʋsǝlǝmʋtʋ,

\par }{\Q nɑ ɩsɔtɔnʋɣʋ kʋsǝlǝmʋtʋ.

\par }{\Q Ɩlɛnɑ ɩsɔtɔnʋɣʋ nɑ́ɑ́ mʋ tɛtʋ kʋsǝlǝmʋtʋ,


\par }{\Q \VS{24}nɑ tɛtʋ nɑ́ɑ́ mʋ tɔɣɔnɑɣɑ nɑ tɩɩŋ pǝ kʋsǝlǝmʋtʋ.

\par }{\Q Kʋhɑlǝm mpɩ pǝlɛ pɩɩ mʋ Sisilee kʋsǝlǝmʋtʋ.

\par }{\Q Ɩsɔ tuuki kɛ pɑ yɑɑ Sisilee nɑ pɑ tɛ tɑɑ.


\par }{\Q \VS{25}Mɑɑ mǝŋnɑ Pǝtɔɔtǝlɛ fɛɩ nyɑɣɑ tɛtʋ tɑɑ,

\par }{\Q nɑ mɑ́ wɛɛnɑ nyɑ́ pǝtɔɔtǝlɛ.

\par }{\Q Mɑɑ heeli Pɑ tɑ kɛ mɑ nyǝ́mɑ nyɑ́ sɩ n kɛ́ mɑ nyǝŋ,

\par }{\Q nɑ ń yɑɑ-m sɩ nyɑ́ Ɩsɔ.




\par }\Chap{3}{\SH Mɑɣɑsʋɣʋ
\par }
{\PP \VerseOne{1}Ḿpʋ́ɣʋ́ Tɑcɑɑ heelɑ-m sɩ: Tɑsɑ nyɑ́ ɑlʋ kɛ kpɑɣɑʋ. Pɑɑ ɩ mǝlɑ ɑpɑlɑɑ tǝnɑ ɑlʋtʋ tɑɑ tɔ. Mɑ sɔɔlɑ ḿpʋ́ɣʋ́ Ɩsɛɣɛlɩ nyǝ́mɑ kɛ́ nɑ pɑ́ tǝŋǝɣɩ tɩɩŋ nɑ pɑ́ sɔɔlɑ pǝ lɛsɛŋ kɑkɑlɑsɩ.

\VS{2}Mɑ mʋwɑ mɑ ɑlʋ nɑ liɣitee nyǝɣǝtʋ nɑɑnʋwɑ nɑ kɑkpɑsɩ, nɑ tɔɣɔnɑɣɑ pee sɑɑkǝnɑɑ nɑɑtoso.

\VS{3}Mɑ heelɑ-ŋ sɩ: Cɑɣɑ nɑ pǝ tɑɑŋɩ, tɑŋɩ-m nɑ ń yele wɑsɑŋkɑlǝtʋ. Mɑ mɑɣɑmɑɣɑ mɑɑ tɑŋɩ-ŋ mpʋ tɔtɔ.


\par }{\PP \VS{4}Mpʋ ɩnǝɣɩ Ɩsɛɣɛlɩ nyǝ́mɑ mɛ ɩ́ kɑ́ cɑɣɑ, ɩ́ kɑɑ wɛɛnɑ wulɑʋ nɑ pɑɑsǝnlʋ. Yɑɑ kɔtɑsɩ nɑ kɔtǝlɑɑ toko wei pɑ pɔɔsǝɣǝnɑ Tɑcɑɑ kɛ tɔm tɔ, yɑɑ tǝlɑɑlɛ.

\VS{5}Ɩ́ kɑ́ tɛ nɑ ɩ́ mǝlɩ mǝ tɛtʋ tɑɑ, nɑ ɩ́ mǝlǝnɑ mǝ Ɩsɔ nɑ mǝ wulɑʋ Tɑfiiti lʋlʋɣʋ tʋ tɔɔ. Ɩ́ kɑ́ nyɑnɑ Tɑcɑɑ mɑ́ nɑ mɑ́ɑ́ kooli-mɛɣɛ kʋpɑntʋ.




\par }\Chap{4}{\SH Ɩsɔ hʋʋnɑʋ kɛ ɩ yǝlɑɑ
\par }
{\Q \VerseOne{1}Ɩsɛɣɛlɩ nyǝ́mɑ mɛ,

\par }{\Q ɩ́ nɩɩ Tɑcɑɑ tɔm,

\par }{\Q ɩ hʋʋkǝnɑ-mɛ sɩ,

\par }{\Q yʋlʋ kʋpɑŋ yɑɑ kʋpɑntʋ lɑtʋ nɔɣɔlʋ ɩ fɛɩ.

\par }{\Q Nɔɣɔlʋ ɩɩ tɑsǝɣɩ ɩnǝɣɩ nyǝnʋɣʋ kɛ Ɩsɔ.


\par }{\Q \VS{2}Yǝlɑɑ tǝŋsǝɣɩ tǝmɑɣɑ mpusinɑɑ kɛ́,

\par }{\Q nɑ pɑ́ muɣuliɣi tǝmɑ.

\par }{\Q Pɑ kʋɣɩ tǝmɑ,

\par }{\Q nɑ pɑ́ ŋmɩɩlǝɣɩ,

\par }{\Q nɑ pɑ́ lɑkɩ wɑsɑŋkɑlǝtʋ,

\par }{\Q nɑ yʋlʋkʋlɛ kɛ kʋtɑmsɑ.


\par }{\Q \VS{3}Pǝ tɔɔ kɛ́ wʋlɑɣɑ kɑ́ lɑ tɛtʋ tɑɑ nɑ yǝlɑɑ

\par }{\Q tǝnɑ nɑ wɑhɑlɑ nɑ pǝ́ kpɛnnɑ tɑɑlɛ wontu nɑ sumɑsɩ.

\par }{\Q Hɑlɩ teŋku tɑɑ tiinɑ mɑɣɑmɑɣɑ kɑ́ sɑɑlɩ yem.


\par }{\SH Ɩsɔ kɑlǝnɑʋ kɛ kɔtǝlɑɑ
\par }
{\PP \VS{4}Ḿpʋ́ɣʋ́ Tɑcɑɑ tɔmɑ sɩ:

\par }{\Q Pǝ tɑɣɑ yǝlɑɑ tǝnɑɣɑ yem kɛ́

\par }{\Q mɑɑ pɔɔsɩ yɑɑ mɑɑ kɑlǝnɑ.

\par }{\Q Amɑ kɔtǝlɑɑ kɛ mɑ hʋʋkǝnɑ.


\par }{\Q \VS{5}Ilim nɑ pǝ ɩsǝlɛ kɛ pɩɩ tuuli kɔtǝlɑɑ mɛ.

\par }{\Q Ɩlɛnɑ pǝ tuuli mǝ nɑ mǝ tɑɑpɑlɑɑ Ɩsɔ

\par }{\Q kʋyɔɣɔtʋtʋ tɛlǝsǝlɑɑ kɛ ɑhoo,

\par }{\Q nɑ mɑ́ kʋ mǝ piitim tǝnɑ.

\par }{\Q Mpɩ pǝ wɛnnɑ ɩsɩɩ toto.


\par }{\Q \VS{6}Mɑ yǝlɑɑ tɑ nyɩ-m,

\par }{\Q ɩlɛnɑ pɑ́ sǝkɩ.

\par }{\Q Pɑɑ nɑ mpʋ kɔtǝlɑɑ mǝ tɑ́ sɔɔlɩ sɩ ɩ́ nyɩ-m.

\par }{\Q Hɑlǝnɑ ɩ́ sɔɔ mɑ kʋsǝsɩɩtʋ.

\par }{\Q Pǝ tɔɔ kɛ́ ɩ́ kɑɑ tɑsɑ mɑ kɔtǝlɑɑ kɛ lɑpʋ,

\par }{\Q mɑɑ sɔɔ mǝ piyɑ tɔɔ.


\par }{\BB \par }
{\Q \VS{7}Ɩsǝnɑ kɔtǝlɑɑ mɛ ɩ́ hukɑɑ tɔ mpʋ ɩnǝɣɩ ɩ́ wɑkǝlǝnɑ-m.

\par }{\Q Ɩlɛ mɑɑ kɔɔlɩ mǝ teeli nɑ mɑ́ tɑɑ-mɛɣɛ fɛɛlɛ.


\par }{\Q \VS{8}Mɑ yǝlɑɑ ɩsɑɣɑtʋ kʋhɑɑŋ kɛ ɩ́ sʋʋkǝnɑ cǝncǝmǝŋ.

\par }{\Q Mpi ɩ́ nyɩɩlǝɣɩ tɔɣɔlɛ sɩ pɛlɛ pɑ́ lɑkɩ ɩsɑɣɑtʋ.


\par }{\Q \VS{9}Mpi pǝ mɑɣɑnɑ mɑ yǝlɑɑ tɔ pɩɩ mɑɣɑnɑ-mɛ tɔtɔ.

\par }{\Q Mɑɑ hɔ mǝ ŋkpɑŋʋɣʋ kɛ mǝ tɔntɛ ɩsɑɣɑlɛ tɔɔ.

\par }{\Q Mɑɑ fɛlɩ-mɛɣɛ ɩsɑɣɑtʋ nti ɩ́ lɑpɑ tɔ.


\par }{\Q \VS{10}Ɩ́ kɑ́ li, ɑmɑ ɩ́ kɑɑ hɑɣɑ.

\par }{\Q Ɩ́ kɑ́ hɑ mǝ tǝɣɩ wɑsɑŋkɑlǝtʋ tɑɑ.

\par }{\Q Amɑ ɩ́ kɑɑ nɑ piyɑ.

\par }{\Q Mpi tɔ, ɩ́ lɔ Tɑcɑɑ mɑɣɑ nɑ

\par }{\Q mɑ kiiŋ nɑ ɩ́ pɑɑsǝnɑ tɩɩŋ.


\par }{\BB \par }
{\Q \VS{11}Wɑsɑŋkɑlǝtʋ nɑ sʋlʋm kʋfɑm

\par }{\Q pǝsɑ mɑ yǝlɑɑ nyɔɔŋ kɛ́.


\par }{\Q \VS{12}Tʋɣʋ kʋsɑɑkʋɣʋ kɛ mɑ yǝlɑɑ mɛ ɩ́ sǝlǝmǝɣɩ.

\par }{\Q Tɑɑkukulɑɣɑ heeliɣinɑ-mɛɣɛ kʋŋmɛsǝtʋ.

\par }{\Q Lɑɑtʋ heelim mɑpɑ-mɛ nɑ pǝ́ yɑsɩ-mɛ,

\par }{\Q nɑ ɩ́ fɑɣɑnɑ mǝ Ɩsɔ mɑ́.


\par }{\Q \VS{13}Ɩ́ lɑɑkɩ pulɑsɩ nyɔɔŋ tɑɑ,

\par }{\Q nɑ ɩ́ wɔkɩ tulɑɑlʋnɑɑ kɛ hɔtʋ tɛɛ ɩsotom kʋpɑm tɑɑ.

\par }{\Q Pǝ tɔɔ kɛ́ mǝ pɛɛlɑɑ kɑ́ lɑ ɑpɑlɑɑ tǝnɑ ɑlɑɑ,

\par }{\Q nɑ mǝ poolɑɑ nɑ́ɑ́ lɑ wɑsɑŋkɑlǝtʋ.


\par }{\Q \VS{14}Ɩlɛ pǝ tɑɣɑ pɛlɛ pɑ ŋkpɑŋʋɣʋ kɛ mɑɑ hɔ.

\par }{\Q Amɑ cɛcɛnɑɑ mɛ mǝ mɑɣɑmɑɣɑ mǝ nyǝŋkʋ kɛ mɑɑ hɔ.

\par }{\Q Mpi tɔ, ɩ́ ponɑ wɑsɑŋkɑlǝnɑɑ kɛ kpeeŋɑ

\par }{\Q nɑ ɩ́ tɔɣɔ kɔtɑɣɑ tɔɣɔnɑɣɑ.

\par }{\Q Pɑ tukɑ ɩtuule sɩ:

\par }{\Q Yǝlɑɑ mpɑ pɑɑ cɛkǝɣǝnɑ tɔ pɑ lepɑɣɑ.


\par }{\BB \par }
{\Q \VS{15}Ye Ɩsɛɣɛlɩ nyǝ́mɑ lɑɑkɩ tɩɩŋ,

\par }{\Q ɩlɛ Yutɑ nyǝ́mɑ nɑ́ɑ́ tɑɑ kɛɛnɑ-wɛ.

\par }{\Q Ɩ́ tɑɑ polo Kilikɑɑ, yɑɑ Petɛɛlɩ.

\par }{\Q Tǝnɑɣɑ yǝlɑɑ pǝsǝnɑ tǝlɑɑlɛnɑɑ,

\par }{\Q nɑ pɑ́ tuukinɑ Tɑcɑɑ.


\par }{\PP \VS{16}Ɩsɛɣɛlɩ nyǝ́mɑ kǝlɑ nyɑlɑm nyɑlɑm, ɩsɩɩ nɑʋ ɑlʋnyǝŋ wei ɩ kisɑ ɑkuɣu kpɑ́tʋ́ɣʋ́ tɔ. Ɩlɛ pepe tɔɔ kɛ́ Tɑcɑɑ kɑ́ pɑɑsǝnɑ-mɛ ɩsɩɩ ɩwɛɛsɩ nsi pɑ pukinɑ tǝtiikile kʋpɑntɛ tɑɑ tɔ?

\VS{17}Ɩfǝlɑyim nyǝ́mɑ tǝŋǝɣɩ tɩɩŋ kɛ́, yele-wɛ.

\VS{18}Pɑ tɑ tɩɩ yelitɑ sʋlʋm nyɔɔʋ, ɩlɛnɑ pɑ́ sʋʋ wɑsɑŋkɑlǝtʋ tɑɑ kɛ́ yɑʋ. Pɑ nyʋɣʋ nyǝ́mɑ luɣu sʋʋwɑ fɛɛlɛ fɛɩ kɛ́.

\VS{19}Kɑcuculɑɣɑ kɑ́ pɑɑlǝnɑ-wɛ, nɑ pɑ kɔtɑsɩ tɔm lɑ-wɛɣɛ fɛɛlɛ.




\par }\Chap{5}{\SH Ɩsɛɣɛlɩ pɑɑsǝnlɑɑ ɑsɑɣɑɑ tɔm
\par }
{\PP \VerseOne{1}Ḿpʋ́ɣʋ́ Tɑcɑɑ tɔmɑ sɩ:

\par }{\Q Kɔtǝlɑɑ nɑ Ɩsɛɣɛlɩ pɑɑsǝnlɑɑ

\par }{\Q nɑ wulɑʋ tǝyɑɣɑ nyǝ́mɑ mɛ, ɩ́ nɩɩ teu.

\par }{\Q Pɩɩ wɛɛ kɛ́ sɩ ɩ́ feŋ nɑ pǝ́ tɔ teu.

\par }{\Q Pɑɑ nɑ mpʋ, ɩlɛnɑ mɩɩ pǝsɩ mɑ yǝlɑɑ ɩsɩɩ kɑtɔkɑ,

\par }{\Q yɑɑ puluɣu kɛ Misipɑ,

\par }{\Q kɛ Tɑpɔɔ pʋɣʋ tɔɔ,


\par }{\Q \VS{2}nɑ ɩsɩɩ pʋ́ʋ́ɣʋ́ ɑnɑɑm kɛ Sitim.

\par }{\Q Amɑ mɑɑ sɛɣɛsɩ mǝ tǝnɑ nɑ ɩ́ nɑ́ nɑ ɩ́ tisi.


\par }{\BB \par }
{\Q \VS{3}Mɑ nyǝmɑ́ Ɩsɛɣɛlɩ tɔm kɛ́,

\par }{\Q tǝ fɛɩ-m sǝkpɛtʋɣʋ.

\par }{\Q Mǝ tusinɑ Ɩfǝlɑyim nyǝ́mɑ kɛ lɑɑtʋ nɑ pǝ wɑsɑŋkɑlǝtʋ tɑɑ.

\par }{\Q Ɩlɛnɑ pǝ́ tɛɛ mǝ tǝnɑ.


\par }{\BB \par }
{\Q \VS{4}Ɩsɛɣɛlɩ nyǝ́mɑ mǝ kʋlɑpǝlɛ tɑ hɑ-mɛɣɛ mpɑɑʋ sɩ

\par }{\Q ɩ́ mǝlɩ mǝ Ɩsɔ mɑ́ mɑ kiŋ.

\par }{\Q Lɑɑtʋ lǝmɑɣɑsǝlɛ wɛnnɑ mǝ tɑɑ nɑ ɩ́ yǝɣɩ-m.


\par }{\Q \VS{5}Mpi Ɩsɛɣɛlɩ nyǝ́mɑ mɛ ɩ́ hʋlǝsǝnɑ lɑŋlɛ tɔ

\par }{\Q mpɩ pǝ hʋlǝɣǝnɑ mǝ wɛɛtʋ.

\par }{\Q Mǝ ɩsɑɣɑtʋ copinɑ-mɛ nɑ pǝ́ kpɛnnɑ Yutɑ nyǝ́mɑ.


\par }{\Q \VS{6}Ɩ́ ponɑ mǝ tɔlɑ sɩ ɩ́ lɑkɩ kɔtɑɣɑ,

\par }{\Q ɩlɛnɑ ɩ́ kɔɔ-m yɔɣɔtǝnɑʋ.

\par }{\Q Amɑ ɩ́ tɑ mɑɣɑnɑ-m.

\par }{\Q Mpi tɔ, mɑ yelɑ-mɛ.


\par }{\Q \VS{7}Ɩ́ yelɑ-m nɑ ɩ́ lʋlɩ kpɑɩ piyɑ.

\par }{\Q Mǝ ɩcɑtɛ kɑ pǝsɩ ncɑɑlɛ pǝ kɑɑ tɑlɑ ɩsɔtʋ.


\par }{\SH Yutɑ nɑ Ɩsɛɣɛlɩ nyǝ́mɑ pɑ yoou
\par }
{\PP \VS{8}Ḿpʋ́ɣʋ́ Tɑcɑɑ tɑsɑɑ sɩ:

\par }{\Q Ɩ́ hʋlɩ ɑpɑlʋtutuɣu kɛ Kipeyɑ,

\par }{\Q nɑ ɑkɑntǝlɛ kɛ Lɑmɑ.

\par }{\Q Ɩ́ yɑɣɑ ɑpɑlʋkɑkiisɑsɩ kɛ Petɛɛlɩ.

\par }{\Q Pɛncɑmɛɛ, lɑ lɑɑkɑlɩ kɛ nyɑ́ wɑɑlɩ.


\par }{\Q \VS{9}Ɩsɛɣɛlɩ nyǝ́mɑ kɑ́ wɑkǝlɩ yem kɛ ŋkpɑŋʋɣʋ hɔm wule.

\par }{\Q Nti mɑ kpɑɑlǝɣɩ-mɛɣɛ ɩsǝntɔ tɔ,

\par }{\Q tǝ wɛ tɑmpɑnɑ kɛ́.


\par }{\Q \VS{10}Yutɑ nyʋɣʋ nyǝ́mɑ nɑ́ lɑɣɑsǝɣɩ tɛtʋ toosi kɛ́.

\par }{\Q Amɑ mɑ pɑ́ɑ́nɑ́ kɑ́ huu mǝ tɔɔ ɩsɩɩ pɔɣɔ lʋm.


\par }{\Q \VS{11}Ɩ́ muɣulɑ Ɩsɛɣɛlɩ nyǝ́mɑ,

\par }{\Q ɩ́ tɑ hɑ-wɛɣɛ pɑ tɑmpɑnɑ.

\par }{\Q Mpi tɔ, ɩ́ cɑɑkɑɣɑ sɩ ɩ́ tǝŋ mǝ kʋsǝsɩɩtʋ.


\par }{\Q \VS{12}Mɑɑ kpɑ-mɛɣɛ ɩsɩɩ cɑlǝmʋlɑ,

\par }{\Q nɑ Yutɑ nyǝ́mɑ ɩsɩɩ sǝmolɑ.


\par }{\Q \VS{13}Mǝ nɑɑlɛ ɩ́ cɛkǝnɑɑ sɩ ɩ́ fɛɩnɑ ɑlɑɑfǝyɑ.

\par }{\Q Ntɛnɑ Ɩsɛɣɛlɩ nyǝ́mɑ tili Asilii wulɑʋ

\par }{\Q sɔsɔ kiŋ nɑ pɑ́ yɔɣɔtǝnɑ-ɩ.

\par }{\Q Amɑ ɩ́lɛ́ ɩ kɑɑ pǝsɩ mǝ sǝnɑʋ.

\par }{\Q Hɑlɩ ḿpʋ́ɣʋ́ ɩ kɑ́ wɑɑ-mɛ.


\par }{\Q \VS{14}Pǝ tɑɣɑ pʋlʋ, Tɑcɑɑ mɑ,

\par }{\Q mɑ kpɑnɑ Yutɑ nɑ Ɩsɛɣɛlɩ ɩsɩɩ tɔɣɔlɑɣɑ.

\par }{\Q Ye mɑ kpɑ mɑ tɔɣɔnɑɣɑ mɑ tɛɛnɑ kɛ́,

\par }{\Q nɔɣɔlʋ fɛɩnɑ tomɑ sɩ ɩ́ lɛɛkɩ-m.


\par }{\SH Yǝlɑɑ mǝlʋɣʋ kɛ Ɩsɔ tɛɛ
\par }
{\Q \VS{15}Mpʋ tɔ, mɑɑ mǝlɩ mɑ tɛ,

\par }{\Q hɑlǝnɑ yǝlɑɑ cɛkǝnɑ pɑ ɩsɑɣɑtʋ

\par }{\Q nɑ pɑ́ kɛɛsǝnɑ mɑ tɔɔ.

\par }{\Q Ye pɑ sʋʋ wɑhɑlɑ tɑɑ, pɑɑ pɛɛkɩ-m kɛ́.

\par }{\Q Tɑcɑɑ mɑ́ mɑ yɔɣɔtǝnɑ mpʋ.




\par }\Chap{6}{\PP \VerseOne{1}Wɑɑtʋ ɩnǝɣǝlɛ Ɩsɛɣɛlɩ nyǝ́mɑ kɑ́ tɔ sɩ:

\par }{\Q Tǝ mǝlǝɣɩ Tɑcɑɑ nyɑ́ nyɑ́ tɔɔ.

\par }{\Q Nyɑ́ kʋnɑ-tʋ.

\par }{\Q Ɩlɛ n kɑ́ hɔkɔ tɑ hiŋ nɑ ń wɑɑ-tʋ,


\par }{\Q \VS{2}nɑ ń hɑ-tʋɣʋ weesuɣu.

\par }{\Q Pǝ kɑɑsɑ kʋyɛɛŋ nɑɑlɛ,

\par }{\Q ɩlɛnɑ ń kʋsɩ-tʋɣʋ tooso nyǝŋkʋ tɑɑ.


\par }{\Q \VS{3}Mpʋ tɔ, tǝ sɛɛsɩ ɩsǝlɛ kɛ teu nɑ tǝ́ nyɩ Tɑcɑɑ.

\par }{\Q Ɩsɩɩ ilim lɩɩkʋɣʋ tɑnɑŋ nɑ tɛʋ nɑ́ɑ́ nɩɩ toomɑɣɑ tɔ.

\par }{\Q Mpʋ tɔtɔɣɔ Tɑcɑɑ sǝnɑʋ tɔm wɛ nɑɑni.


\par }{\BB \par }
{\Q \VS{4}Wɑɑtʋ ɩnǝɣɩ Tɑcɑɑ kɑ́ pɔɔsɩ ɩ tɩ sɩ:

\par }{\Q Ɩsǝnɑɣɑ mɑɑ tɛnɑ Yutɑ nɑ Ɩsɛɣɛlɩ pɑ tɔm?

\par }{\Q Anɩ pɑ luɣu ɩɩ lɑɑ-m lɩɩʋ kɛ́ ɩsɩɩ tɑnɑŋ ɩhunte,

\par }{\Q yɑɑ cɔlɔʋ sɑɑlʋɣʋ tɔ.


\par }{\Q \VS{5}Pǝ tɔɔ kɛ́ mɑ yookinɑ-wɛ nɑ

\par }{\Q Ɩsɔ kʋyɔɣɔtʋtʋ tɛlǝsǝlɑɑ wɑɑsʋ.

\par }{\Q Mɑ kpɑɑlǝɣɩ-wɛ sɩ pɑɑ kʋ mǝ tǝnɑ.

\par }{\Q Mɑ kʋsɔɔlǝm nɑɑ teu kɛ́ tǝcɛɩcɛɩ ɩsɩɩ ilim.


\par }{\Q \VS{6}Mɑ cɑɑ kɛ́ sɩ yǝlɑɑ ɩ́ nyɩ-m nɑ pɑ́ lɑkɩ kʋpɑntʋ.

\par }{\Q Pǝlɛ pǝ kǝlɑ kɔtɑsɩ nsi kɔkɔ lusɑ sɩ tǝnɑ tɔ.


\par }{\SH Ɩsɛɣɛlɩ tɑɑ ɑcɑɑlǝtʋ
\par }
{\Q \VS{7}Teitei ɩsɩɩ yǝlɑɑ tǝnɑ lɑpʋ tɔ,

\par }{\Q ḿpʋ́ɣʋ́ mǝ tɑ tɔkɩ ɩsǝnɑ

\par }{\Q ɩ́ kɑ́ sɩɩ mǝ nɔɔsɩ tɔ.


\par }{\Q \VS{8}Kɑlɑɑtɩ nɑ́ kɛ́ ɑsɑɣɑɑ ɩcɑtɛ kɛ,

\par }{\Q nɑ pɑ́ kʋɣɩ yǝlɑɑ.


\par }{\Q \VS{9}Kɔtǝlɑɑ kpekǝle nɑ́ pǝsɑ yʋlʋkʋlɑɑ kɛ́.

\par }{\Q Pɑ cɛŋǝɣɩ yǝlɑɑ kɛ Sikɛm mpɑɑʋ tɑɑ.

\par }{\Q Mpi tɔ, pɑ hɑ pɑ tǝɣɩ kɑwɑlɑɣɑ tɑɑ kɛ́.


\par }{\Q \VS{10}Mɑ nɑwɑ ɑcɑɑlǝtʋ kɛ Ɩsɛɣɛlɩ piitim tɑɑ.

\par }{\Q Tɩɩŋ kɛ pɑ lɑɑkɩ nɑ pɑ́ pilisiɣi tǝmɑ.


\par }{\BB \par }
{\Q \VS{11}Pǝ kɑɑsɑ Yutɑ nyǝ́mɑ tɔ,

\par }{\Q mɑ tʋ mǝ hʋʋlɛ pǝlɛ kɛ́.




\par }\Chap{7}{\SH Ɩsɛɣɛlɩ tɑɑ kʋwɑkǝlǝm
\par }
{\PP Ḿpʋ́ɣʋ́ Tɑcɑɑ tɔmɑ sɩ:

\par }{\Q Wɑɑtʋ wei mɑɑ tɑɣɑnɩ mǝŋnɑʋ kɛ mɑ yǝlɑɑ

\par }{\Q mpɑ pɑɑ kuuwɑ nɑ pɑ tɛɛnɑ tɔ.

\par }{\Q \VerseOne{1}Sɑɑ wei mɑ tʋɣɩ mɑ tɑɑ sɩ mɑɑ tɑɣɑnɩ Ɩsɛɣɛlɩ nyǝ́mɑ tɔ,

\par }{\Q pǝ kuliɣi mǝ ɩsɑɣɑtʋ nɑ mǝ mʋsʋŋ tɔɔ kɛ́.

\par }{\Q Mpi tɔ, ɩ́ lɑkɩ puɣusuɣu tǝmɑ kɛ́,

\par }{\Q nɑ ɩ́ ŋmɩɩlǝɣɩ tɛɛsɩ tɑɑ, nɑ mpɑtɔntɑɑ.


\par }{\Q \VS{2}Ɩɩ hʋʋkɩ sɩ mɑ nyǝmɑ́ mǝ ɩsɑɣɑtʋ tɔɔ.

\par }{\Q Nɔɔnɔɔ tǝ sɑlǝkɑ kɛlɛ ɩ́ tɔkɩ nɑ mɑ́ nɑɑkɩ.


\par }{\Q \VS{3}Kɑwɑlɑɣɑ kɛ yǝlɑɑ cɛtǝɣǝnɑ wulɑʋ nɑ ɩ wɑɑlɩ nyǝ́mɑ,

\par }{\Q nɑ pɑ́ wɛ lɑŋhʋlʋmlɛ tɑɑ.


\par }{\Q \VS{4}Ɩ kɛ wɑsɑŋkɑlǝnɑɑ kɛ mǝ tǝnɑɣɑ.

\par }{\Q Ɩ wɛɛ kɛ́ ɩsɩɩ potopotonɑɑ tuɣuluɣu,

\par }{\Q ŋku pɑ hɑŋsɑɑ nɑ pɑ́ yele kɔkɔ tikuɣu

\par }{\Q nɑ pɑ́ nuɣutiɣi somtu tɔ,

\par }{\Q hɑlǝnɑ tǝ kpɑ.


\par }{\Q \VS{5}Ye pɑ tɔkɩ wulɑʋ ɑcimɑ

\par }{\Q ɩ wɑɑlɩ nyǝ́mɑ nyɔɔkɩ kɛ́ nɑ pɑ́ hɑɣɑ.

\par }{\Q Sʋlʋm kʋɣɩ-wɛ,

\par }{\Q ɩlɛnɑ pɑ́ sʋʋ yem yem yɔɣɔtɑɣɑ.


\par }{\Q \VS{6}Pɑ cɑkɩ wulɑʋ ɑcɑɣɑ kɛ́ nɑ pɑ́ hɑŋɑ ɩsɩɩ kɔkɔ.

\par }{\Q Ahoo yuɣi, ɩlɛnɑ pɑ́ hɛɛ.

\par }{\Q Kʋfeŋ ɩlɛnɑ pɑ́ kʋlɩ ɩ tɔɔ.


\par }{\Q \VS{7}Pɑ tǝnɑ pɑ hɑkɩ pɑ́ɑ́nɑ́ kɛ́.

\par }{\Q Ɩlɛnɑ pɑ́ kʋɣɩ pɑ ɑwulɑɑ kɛ kʋlʋm kʋlʋm.

\par }{\Q Pǝ́cɔ́ pɑ tɑɑ nɔɣɔlʋ tɑ yɑɑ-m sɩ mɑ́ sǝnɑ-ɩ.


\par }{\BB \par }
{\Q \VS{8}Ɩsɛɣɛlɩ nyǝ́mɑ ɩ́ mɑtǝnɑ piitimnɑɑ lɛmpǝnɑɑ kɛ́.

\par }{\Q Ɩ́ lɑpɑɣɑ ɩsɩɩ pɛtɛpɛtɑɣɑ ŋkɑ pɑ tɑ pǝsɩ nɑ kɑ́ nyɑɣɑ tɔ.


\par }{\Q \VS{9}Kpɑɩ nyǝ́mɑ nyɔɔkǝnɑ mǝ toŋ,

\par }{\Q nɑ ɩ́ kpɑtǝlǝɣɩ, nɑ mǝ nyɔɔŋ hʋlǝmǝɣɩ, ɩ́ tɑ cɛkǝnɑ.


\par }{\Q \VS{10}Mpi Ɩsɛɣɛlɩ nyǝ́mɑ mɛ ɩ́ hʋlǝsǝnɑ lɑŋɑ tɔ,

\par }{\Q mpɩ pǝ hʋlǝɣǝnɑ mǝ wɛɛtʋ.

\par }{\Q Mɑ yǝlɑɑ mǝ kɑlɑmpɑɑnɩ kʋɣʋnɑ mǝ tɔm.

\par }{\Q Pɑɑ nɑ mpʋ ɩɩ pɛɛkǝɣɩ sɩ ɩ́ mǝlɩ mɑ kiŋ.


\par }{\Q \VS{11}Ɩfǝlɑyim nyǝ́mɑ ɩ́ pǝsɑ ɩsɩɩ ɑlukuku kʋmɛlɛŋ kɛ́.

\par }{\Q Hɑlɩ ɩ́ yɑɑ Icipiti nyǝ́mɑ nɑ Asilii nyǝ́mɑ sɩ pɑ́ wɑɑsɩ-mɛ.


\par }{\Q \VS{12}Ye ɩ́ puki mpʋ,

\par }{\Q mɑɑ kpɑ-mɛɣɛ mɑ puluɣu

\par }{\Q tɑɑ kɛ́ teitei ɩsɩɩ sumɑsɩ,

\par }{\Q nɑ mɑ́ hɔ mǝ ŋkpɑŋŋ,

\par }{\Q ɩsɩɩ mɑɑ kpɑɑlʋɣʋ-mɛ tɔ.


\par }{\BB \par }
{\Q \VS{13}Ɩsɩɩ ɩ́ seekuɣu-m mpʋ tɔ, ɩ́ lepɑɣɑ.

\par }{\Q Mɑɑ wɑkǝlɩ-mɛɣɛ ɩ́ kʋlʋɣʋ mɑ tɔɔ kɛ mpʋ tɔ pǝ tɔɔ kɛ́.

\par }{\Q Mɑ cɑɑkɑɣɑ mǝ wɑɑsʋɣʋ kɛ́.

\par }{\Q Amɑ mǝ ɩsɔsɛɛʋ kɛ kɑloolɑɣɑ kɛ́.


\par }{\Q \VS{14}Ɩ́ wiiki yem kɛ́ nɑ ɩ́ pilimiɣi nɑ ɩ́ hɛɛtǝɣɩ mǝ tɩ.

\par }{\Q Amɑ ɩɩ tɛŋ mǝ tɑɑ,

\par }{\Q nɑ ɩ́ sǝlǝmǝɣɩ-m tɔɣɔnɑɣɑ pǝ́cɔ́ ɩ́ kʋlǝɣɩ mɑ tɔɔ.


\par }{\Q \VS{15}Anɩ mɑ sʋsǝnɑ-mɛɣɛ toŋ.

\par }{\Q Ɩlɛnɑ mɑ kʋcɔɔʋ pǝsɩ ɩkpɑtǝlɛ.


\par }{\Q \VS{16}Ɩ́ kisɑ mɑ tɔɔ kɛ́ mǝlǝnɑʋ,

\par }{\Q nɑ ɩ́ yɔɔlǝɣɩ ɑpɑlʋtʋ ɩsɩɩ tɔɔʋ kpɑɩ nyǝŋkʋ.

\par }{\Q Mǝ kolontunɑɑ kɑ́ kʋ mǝ sɔsɑɑ kɛ pɑ kɑlɑmpɑɑnɩ tɔɔ.

\par }{\Q Ɩlɛnɑ pǝ́ wɑɑsɩ Icipiti nyǝ́mɑ nɑ pɛlɛ pɑ pɑɑnɑ-mɛ.




\par }\Chap{8}{\SH Ye Yʋlʋ tuu heelim, kɑcuculɑɣɑ kɛ ɩ kʋŋ
\par }
{\PP \VerseOne{1}Ḿpʋ́ɣʋ́ Tɑcɑɑ tɔmɑ sɩ:

\par }{\Q Ɩ́ hʋlɩ ɑpɑlʋtutuɣu.

\par }{\Q Kolontu tii mɑ tɛtʋ tɔɔ kɛ́ ɩsɩɩ yepeleku.

\par }{\Q Mpi tɔ, Ɩsɛɣɛlɩ nyǝ́mɑ ɩ́ yɔkɑ mɑ kiiu,

\par }{\Q nɑ ɩ́ wɑkǝlɩ mɑ́ nɑ-mɛ tɑ́ nɔɣɔ pɛɛlʋɣʋ.


\par }{\Q \VS{2}Ɩlɛnɑ ɩ́ wiinɑ-m sɩ,

\par }{\Q mɛɣɛ Ɩsɛɣɛlɩ nyǝ́mɑ,

\par }{\Q ɩ́ nyǝmɑ-m sɩ mɑɣɑ mǝ Ɩsɔ.


\par }{\Q \VS{3}Ɩ́ lɔwɑ tɑmpɑnɑ tɔɣɔ

\par }{\Q kolontu kɑ tɔɣɔnɩ-mɛ.


\par }{\Q \VS{4}Ɩ́ kpɑɑkɩ ɑwulɑɑ,

\par }{\Q nɑ pɑ wɑɑlɩ nyǝ́mɑ,

\par }{\Q ɩɩ pɔɔsǝɣɩ-m nɑtǝlɩ.

\par }{\Q Mǝ liɣitee nɑ mǝ wʋlɑnɑɑ kɛ

\par }{\Q ɩ́ kpɑkǝɣɩ nɑ ɩ́ lɔɔkɩ yem sɩ,

\par }{\Q ɩ́ luki tɩɩŋ.

\par }{\Q Pǝ tɔɔ kɛ́ pɑɑ wɑkǝlɩ-mɛ.


\par }{\Q \VS{5}Sɑmɑlii nyǝ́mɑ mɛ,

\par }{\Q ɩ lɔ mǝ wʋlɑ nɑʋle.

\par }{\Q Ɩ́ kpɑɑsǝɣɩ mɑ pɑ́ɑ́nɑ́ kɛ́.

\par }{\Q Wɑɑtʋ wei kɛ́ ɩ́ kɑ́ yele ɩsɑɣɑtʋ

\par }{\Q nɑ mɑ́ yele-mɛɣɛ kɑlǝnɑʋ?


\par }{\Q \VS{6}Ɩsɛɣɛlɩ koolu lɑpǝnɑ mǝ nɑʋle ńtɛ́.

\par }{\Q Tǝ fɛɩnɑ Ɩsɔ pʋlʋpʋ.

\par }{\Q Pǝ tɔɔ kɛ́ tɩɩ yɔkɩ.


\par }{\Q \VS{7}Timpi ɩ́ tuukuɣu heelim tɔ,

\par }{\Q ɩsɩɩ ɩ kʋmɑ kɑcuculɑɣɑ.

\par }{\Q Teitei ɩsɩɩ pɑ tukuɣu ɩtuule tɔ sɩ:

\par }{\Q Ye tɔɣɔnɑɣɑ tɑ tʋ nyɔɔŋ mʋlʋm fɛɩ.

\par }{\Q Pɑɑ mʋlʋm tɩɩ wɛɛ, cɑɣɑlɑɑ kɑ́ tɔɣɔnɑ-wɩ.


\par }{\BB \par }
{\Q \VS{8}Ɩsɛɣɛlɩ nyǝ́mɑ mɛ,

\par }{\Q mǝ tɔm tɛmɑ.

\par }{\Q Ɩ wɛ piitimnɑɑ tɑɑ kɛ́ ɩsɩɩ

\par }{\Q tiyɑɣɑ ŋkɑ pɑɑ lɑkǝnɑ tɔ.


\par }{\Q \VS{9}Pepe tɔɔ kɛ́ ɩ́ polɑ Asilii,

\par }{\Q ɩsɩɩ tɑɑlɛ kpɑŋɑɣɑ ŋkɑ kɑ yɛlǝɣɩ kɑ tɩ tɔɔ tɔ,

\par }{\Q sɩ pɑ́ wɑɑsɩ-mɛ?

\par }{\Q Hɑlǝnɑ ɩ́ hɑ kʋhɑɑŋ sɩ ɩ́ hiki cewɑɑ?

\par }{\Q Ɩ́ tɑ́ kisi ŋmɑkǝlʋɣʋ,

\par }{\Q ɩsɩɩ tɑɑlɛ kpɑŋɑsɩ suwe?


\par }{\Q \VS{10}Pɑɑ ɩ hɑɑkɩ lɛlɑɑ kɛ kʋhɑɑŋ tɔ,

\par }{\Q mǝ kpeɣeluɣu wɑɑtʋ kɔmnɑ ntɔ.

\par }{\Q Pǝ kɑɑsɑ pǝcɔ, ɩ́ kɑ́ tɔɣɔ wɑhɑlɑ,

\par }{\Q nɑ sǝɣǝlɑ nnɑ wulɑʋ sɔsɔ kɑ́ sʋkɩ-mɛ tɔ.


\par }{\Q \VS{11}Ɩ́ ŋmɑwɑ kɔtɑɣɑ tǝlɑtɛnɑɑ kɛ sɔsɔm sɩ ɩ́ pǝntǝɣɩ.

\par }{\Q Mǝ kɔtɑsɩ tǝlɑtɛnɑɑ yelinɑ nɑ ɩ́ pǝntǝɣɩ.


\par }{\Q \VS{12}Pɑɑ mɑɑ ŋmɑɑ-mɛɣɛ lɑɣɑtʋ

\par }{\Q tɑsʋɣʋnɑɑ kɛ tɔm ɩsǝnɑ,

\par }{\Q ɩ́ kɑɑ pɑɑsǝnɑ.


\par }{\Q \VS{13}Luluɣu tɔɔ kɛ́ ɩ́ lɑkɩ mǝ kɔtɑsɩ.

\par }{\Q Amɑ mɑɑ mʋɣɩ.

\par }{\Q Mpi tɔ, mɑɑ sɔɔkɩ mǝ ɩsɑɣɑtʋ tɔɔ.

\par }{\Q Ɩsɩɩ mɑ ponɑ-mɛɣɛ Icipiti nɑ pǝ́ hɔ mǝ ŋkpɑŋʋɣʋ.


\par }{\BB \par }
{\Q \VS{14}Ɩsɛɣɛlɩ nyǝ́mɑ mɛ,

\par }{\Q ɩ́ sɔɔwɑ mǝ ŋmɑlʋ tɔɔ,

\par }{\Q nɑ ɩ́ ŋmɑ mǝ tǝɣɩ kutuluŋ kʋpɑŋ.

\par }{\Q Yutɑ nyǝ́mɑ nɑ́ ŋmɑ koloosi nɑ pɑ́ cɔɔnɑ ɑcɑlɛɛ tuutuumɑ.

\par }{\Q Amɑ ɩsɩɩ mɑ wɔpɑ mǝ ɑcɑlɛɛ nɑ mǝ kutuluŋ kʋpɑŋ kɛ kɔkɔ.




\par }\Chap{9}{\SH Ɩsɛɣɛlɩ nyǝ́mɑ kɑ́ lɑŋ pǝ tǝnɑ
\par }
{\Q \VerseOne{1}Ɩsɛɣɛlɩ nyǝ́mɑ ɩ́ tɑɑ yɔɔlǝɣǝnɑ

\par }{\Q kʋmtʋ ɩsɩɩ piitimnɑɑ lɛlɑɑ.

\par }{\Q Mpi tɔ, ɩ́ lɔwɑ mǝ Ɩsɔ nɑ ɩ́ tǝŋǝɣɩ tɩɩŋ.

\par }{\Q Pǝ́cɔ́ ɩ́ sɔɔlɑ kʋfɛlʋɣʋ ɑsilimɑ

\par }{\Q nyǝŋkʋ kɛ tǝfɑllɛnɑɑ tɑɑ.


\par }{\Q \VS{2}Amɑ mǝ tɔɣɔnɑɣɑ pee nɑ mǝ nim,

\par }{\Q nɑ mǝ sʋlʋm kʋfɑm mpi ɩ́ tɑŋɑɑ tɔ,

\par }{\Q pǝ tɑ kɛ mǝ nyǝm.


\par }{\Q \VS{3}Ɩ kɑɑ pǝsɩ nɑ ɩ́ cɑɣɑ Tɑcɑɑ tɛtʋ tɑɑ.

\par }{\Q Pǝ wɛɛ sɩ ɩ́ mǝlɩ Icipiti,

\par }{\Q yɑɑ Asilii nɑ ɩ́ tɔɣɔ ɑsilimɑ tɔɣɔnɑɣɑ.


\par }{\Q \VS{4}Ɩ́ kɑɑ pǝsɩ nɑ ɩ́ lɑ Tɑcɑɑ kɛ kɔtɑsɩ,

\par }{\Q yɑɑ ɩ́ liisi-ɩ sʋlʋm nɑ ɩ lɑŋlɛ hɛɛ.

\par }{\Q Mǝ tɔɣɔnɑɣɑ kɑ́ pǝsɩ-mɛɣɛ lǝyɑɣɑ nyǝŋkɑ kɛ́.

\par }{\Q Wei ɩ́ tɔɣɑɑ ɩ pǝsɩ ɑsilimɑ pʋlʋ.

\par }{\Q Mǝ nyɔɣɔsɩ tike kɛ mǝ tɔɣɔnɑɣɑ kɑ́ kʋ.

\par }{\Q Ɩ́ kɑɑ sʋʋnɑ-kɛɣɛ Ɩsɔ tǝsɛɛlɛ tɑɑ.


\par }{\BB \par }
{\Q \VS{5}Ɩsǝnɑɣɑ ɩ́ kɑ́ lɑ Tɑcɑɑ

\par }{\Q ɑcimɑ kʋyɑkʋ sɔsɔɔʋ wule?


\par }{\Q \VS{6}Ye pǝ wɑkǝlɑ mǝ ɩcɑtɛ nɑ ɩ́ cɔɔsɩ Icipiti tɑɑ,

\par }{\Q pɛlɛ pɑɑ pi-mɛɣɛ Mɑmfi ɩcɑtɛ tɑɑ.

\par }{\Q Ɩlɛnɑ mǝ liɣitee nyǝɣǝtʋ wontu wɑkǝlɩ,

\par }{\Q nɑ nyɩɩtʋ nɑ sɔwɑ pǝ nyɑlɑ tǝ tɑɑ.


\par }{\Q \VS{7}Tɑcɑɑ hʋʋlɛ wɑɑtʋ tɑpǝnɑ ntɔ,

\par }{\Q ɩ kɑ́ fɛlɩ-mɛ.

\par }{\Q Mɛ sɩ Ɩsɔ kʋyɔɣɔtʋtʋ tɛlǝsʋlʋ nɑ́ sʋʋ kpɑŋʋɣʋ,

\par }{\Q nɑ yʋlʋ wei Ɩsɔ yɔɣɔtǝnɑɑ tɔ ɩ lɑkɩ yɛlɛyɛlɛ.

\par }{\Q Ɩlɛ mǝ ɩsɑɣɑtʋ nɑ mǝ kʋwɑkǝlǝm kǝlǝnɑ tɔɔʋ nɑ pǝ wɛ mpʋ.


\par }{\Q \VS{8}Ɩsɔ kʋyɔɣɔtʋtʋ tɛlǝsʋlʋ wei ɩ́ yɑɑkɩ kpɑŋtʋ tɔ

\par }{\Q ɩ́ nɑ Ɩsɔ pɑ feŋiɣinɑ Ɩsɛɣɛlɩ tɔɔ.

\par }{\Q Ɩsɩɩ ɩ nyǝkʋɣʋ sumɑsɩ kɛ kɑtɔŋmɩɩsɩ tɔ,

\par }{\Q ḿpʋ́ɣʋ́ ɩ lɑkɩ Ɩsɔ kʋyɔɣɔtʋtʋ tɛlǝsʋlʋ mɑɣɑ pɑɑ timpi.

\par }{\Q Pɑɑ Ɩsɔ tǝsɛɛlɛ tɑɑ yǝlɑɑ,

\par }{\Q pɑ nyǝnǝɣɩ-m pɑ kolontu kɛ́.


\par }{\Q \VS{9}Mǝ ɩsɑɣɑtʋ nti ɩ́ kɑ lɑpɑ Kipeyɑ tɔɣɔ ɩ́ tɔkɑɑ.

\par }{\Q Ɩlɛ Tɑcɑɑ kɑɑ sɔɔ tǝ tɔɔ.

\par }{\Q Ɩ kɑ yele nɑ ɩ́ nɑ́ pǝ nɑʋ.


\par }{\SH Tɑcɑɑ lɑŋwɑkǝllɛ kɛ Ɩsɛɣɛlɩ tɔɔ
\par }
{\PP \VS{10}Ḿpʋ́ɣʋ́ Tɑcɑɑ yɔɣɔtɑɑ sɩ:

\par }{\Q Ɩsɛɣɛlɩ nyǝ́mɑ kɑ wɛ-m lɔŋ kɛ́ ɩsɩɩ

\par }{\Q yʋlʋ hikuɣuu lɛsɛŋ pǝle kʋpɑmpɑntɛ kɛ wʋlɑɣɑ tɛtʋ tɑɑ tɔ.

\par }{\Q Pǝyele nɑ mɑ nyǝnǝɣɩ mǝ cɑɑnɑɑ ɩsɩɩ fiki kɑlɑɑlɑɣɑ.

\par }{\Q Amɑ ɩ́ tǝŋɑ tʋɣʋ ɩsɑɣɑʋ Pɑɑlɩ-Peyɔɔ*fɑ*.

\par }{\Q Ɩlɛnɑ ɩ́ pǝsɩ ɑcɑɑlǝtʋ nyǝ́mɑ kɛ teitei ɩsɩɩ kʋ wɛɛ tɔ.
\FTNT{ɑ}{{\FR 9:10 }{\FK{Pɑɑlɩ-Peyɔɔ:
}}{\FT{Pɑɑlɩ-Peyɔɔ kʋlʋm ɩnǝɣɩ pɑ yɑɑkɩ tɔtɔ sɩ Pɛtɩ-Peyɔɔ.}}} Tʋɣʋ kʋlɑlɑɑʋ hǝtɛ kɛ.


\par }{\Q \VS{11}Mǝ yǝlɑɑ teeli kɑ́ kʋlɩ hʋntʋ ɩsɩɩ sumɑɣɑ.

\par }{\Q Ɩ́ kɑɑ tɑsɑ husi hɑɣɑʋ,

\par }{\Q ḿpʋ́ɣʋ́ pɩɩ lɑkɩ lʋlʋɣʋ.


\par }{\Q \VS{12}Pɑɑ ɩ́ pǝsɑɑ nɑ ɩ́ hiki piyɑ nɑpǝlɩ,

\par }{\Q ɩsɩɩ mɑ kpiisɑ sɩ tǝnɑ nɑ sɩ tɑ lɑtɑ yǝlɑɑ.

\par }{\Q Ye mɑ hɑ-mɛɣɛ siɣile mǝ tɔm tɛmɑ.


\par }{\Q \VS{13}Mɑ nɑwɑ Ɩsɛɣɛlɩ nyǝ́mɑ,

\par }{\Q nɑ pɑ́ sǝŋɑ lonte kʋpɑntɛ tɑɑ ɩsɩɩ Tiii nyǝ́mɑ.

\par }{\Q Amɑ pɑɑ ponɑ pɑ piyɑ kɛ kʋlɑɑ ɩsɛntɑɑ kɛ́.


\par }{\BB \par }
{\Q \VS{14}Ḿpʋ́ɣʋ́ Osee tɔmɑ sɩ:

\par }{\Q Tɑcɑɑ, pepeɣe n kɑ́ hɔnɑ yǝlɑɑ pɑnɛ pɑ ŋkpɑŋʋɣʋ?

\par }{\Q Lɑ nɑ pɑ ɑlɑɑ husi lɩɩkɩ,

\par }{\Q nɑ hǝlǝm nyɔɔ pɑ hǝlɑ tɑɑ.


\par }{\BB \par }
{\Q \VS{15}Ḿpʋ́ɣʋ́ Tɑcɑɑ tɔmɑ sɩ:

\par }{\Q Kilikɑɑ kɛ mɑ nɑwɑ mǝ ɩsɑɣɑtʋ tǝnɑ.

\par }{\Q Ɩlɛnɑ mɑ mʋnɑ-mɛɣɛ pɑ́ɑ́nɑ́.

\par }{\Q Mɑɑ tɔɣɔnɩ-mɛɣɛ mɑ tɛɣɛ mǝ tǝmɑ ɑsɑɣɛɛ tɔɔ.

\par }{\Q Mǝ nyʋɣʋ nyǝ́mɑ tǝnɑ kʋlǝɣɩ mɑ tɔɔ kɛ́.

\par }{\Q Mɑ kɑɑ tɑsɑ-mɛɣɛ sɔɔlʋɣʋ.


\par }{\Q \VS{16}Pǝ hikɑ-mɛ nɑ mǝ lilɑ tǝnɑ wʋlɩ.

\par }{\Q Ɩ́ kɑɑ tɑsɑ pǝle kɛ lʋlʋɣʋ.

\par }{\Q Pɑɑ nɑ mǝ ɑlɑɑ tɑsɑ piyɑ lʋlʋɣʋ,

\par }{\Q mɑ kʋɣɩ sɩ tǝnɑɣɑ.


\par }{\BB \par }
{\Q \VS{17}Ḿpʋ́ɣʋ́ Osee tɔmɑ sɩ:

\par }{\Q Mɑ Ɩsɔ luɣu fɛɩ-mɛ tɔtɔɣɔ timpi ɩ́ kisɑ-ɩ nɩɩnɑʋ tɔ.

\par }{\Q Ɩ́ kɑ́ lɑ cɔɔlɑɑ kɛ piitimnɑɑ lɛlɑɑ tɑɑ kɛ́.




\par }\Chap{10}{\SH Ɩsɛɣɛlɩ nyǝ́mɑ kɑwulɑɣɑ nɑ pɑ lɑɑtʋ tǝnɑɣɑ sɩɩʋ
\par }
{\Q \VerseOne{1}Ɩsɛɣɛlɩ nyǝ́mɑ mɛ ɩ́ kɑ wɛ kɛ́ ɩsɩɩ tɩɩŋ

\par }{\Q wei pɑ yɑɑ sɩ lɛsɛŋ tɔ ɩ tɑɑlɛ kʋpɑntɛ,

\par }{\Q nte tǝ lʋlǝɣɩ teu tɔ.

\par }{\Q Ɩsǝnɑ ɩ́ lʋlɑɣɑ tɔɣɔ

\par }{\Q ɩ́ lʋlǝsɑɣɑ tǝlɑɑlɛnɑɑ nɑ tɩɩŋ.

\par }{\Q Ɩlɛnɑ ɩ́ tɑɣɑnǝɣɩ-ɩ teitei,

\par }{\Q ɩsɩɩ pɑ tɑɣɑnʋɣʋ ɩcɑtɛ tɔ.


\par }{\Q \VS{2}Yǝlɑɑ mɛ ɩ́ kɛ́ pɔpɔtʋnɑɑ kɛ hɑtoo mǝ tɑɑ kɛ́.

\par }{\Q Pǝ tɔɔ kɛ́ Tɑcɑɑ kɑ́ yɔkɩ mǝ tǝlɑɑlɛnɑɑ,

\par }{\Q nɑ mǝ ɩsɑɣɑtʋ mǝlɩ mǝ nyɔɔŋ tɑɑ.


\par }{\Q \VS{3}Ɩ́ kɑ́ yɔɣɔtɩ kɛ́ sɩ:

\par }{\Q Ye tǝ fɛɩnɑ wulɑʋ,

\par }{\Q tǝ tɑ sɛɛ Tɑcɑɑ tɔɣɔ.

\par }{\Q Ye ɩ́lɛ́ ɩ fɛɩ pepeɣe pǝ kʋ-tʋ?


\par }{\Q \VS{4}Mǝ yɔɣɔtɑɣɑ nɑ mǝ tuunɑʋ kɑtɑtǝlɑɣɑ tɑkɑ.

\par }{\Q Pǝyele kʋtɑmsɑ kɛ́ ɩ́ pɛɛlɑ pɔpɔtʋ nɔɔsɩ.

\par }{\Q Siɣisuɣu wɑkǝlɑɑ kɛ́,

\par }{\Q ɩsɩɩ kpɑŋkɑlɑɣɑlɑɣɑ nyɔɔkʋɣʋ kʋtɔɣɔʋ tɑɑ tɔ.


\par }{\BB \par }
{\Q \VS{5}Sɑmɑlii nyǝ́mɑ nɑ́ luŋiɣi wʋlɑ nɑʋle nte tǝ wɛ Petɛɛlɩ tɔ.

\par }{\Q Ɩlɛnɑ kɔtǝlɑɑ nɑ yǝlɑɑ pɑ́ seliɣi nɑ pɑ́ cɑɣɑ tǝ lǝyɑɣɑ.

\par }{\Q Mpi tɔ, tǝ yuŋ cɑɑ kʋlʋɣʋ kɛ mǝ hɛkʋ kɛ́.


\par }{\Q \VS{6}Pɑɑ ponɑ wʋlɑ nɑʋle ntɛ tǝ mɑɣɑmɑɣɑ kɛ Asilii kɛ́,

\par }{\Q nɑ pɑ́ hɑ wulɑʋ sɔsɔ.

\par }{\Q Pɩɩ pɑsɑ Ɩsɛɣɛlɩ nyǝ́mɑ mɛɣɛ sɔsɔm kɛ́,

\par }{\Q nɑ ɩ́ tɔɣɔ fɛɛlɛ kɛ yɑɑsi ɩnɩ ɩ tɔɔ.


\par }{\Q \VS{7}Sɑmɑlii nyɑ́ tɔm tɛmɑ.

\par }{\Q Pǝ tɑlɑ nyɑ́ wulɑʋ tǝnɑɣɑ kɛ́ ɩsɩɩ lʋm kpɑɣɑ tɑɑʋ.


\par }{\Q \VS{8}Pǝ kpiisɑ Petɛɛlɩ tǝlɑɑlɛnɑɑ mpɑ

\par }{\Q pɑ tʋsɑ Ɩsɛɣɛlɩ nyǝ́mɑ tɔ pɑ tǝnɑ, nɑ sɔwɑ nyɔ.

\par }{\Q Wɑɑtʋ ɩnǝɣɩ ɩ́ kɑ́ wiikinɑ pɔ́ɔ́ŋ sɩ

\par }{\Q ɩ́ tɑkɩ-mɛ nɑ pulɑsɩ sɩ sɩ nyǝkɩ-mɛ.


\par }{\SH Ɩsɛɣɛlɩ nyǝ́mɑ kʋm kɛ pɑ kututuum
\par }
{\Q \VS{9}Hɑtoo Ɩsɛɣɛlɩ nyǝ́mɑ mɛ ɩ́ lɑpʋ

\par }{\Q mǝ kɑɑnɩɩtʋ ntiɣi Kipeyɑ tɔ, ɩ́ tɑ lɑɣɑsɩ.

\par }{\Q Ɩlɛ pǝ wɛɛ kɛ́ sɩ kolontu ɩ́ nɑŋ-mɛɣɛ tǝnɑ.


\par }{\Q \VS{10}Mɑɑ yele nɑ piitimnɑɑ hɔ mǝ ŋkpɑŋʋɣʋ,

\par }{\Q kɛ mǝ ɩsɑɣɑtʋ kʋlɛlǝtʋ ntɩ tǝ tɔɔ.


\par }{\BB \par }
{\Q \VS{11}Ɩ́ kɑ wɛ kɛ́ ɩsɩɩ nɑʋ ɑlʋnyǝŋ kʋfɑlʋ

\par }{\Q wei pɑ fɑlǝsɑɑ nɑ ɩ́ mɑkɩ kʋtɔɣɔʋ tɔ.

\par }{\Q Tɑcɑɑ nɑwɑ sɩ ɩ luɣu kii teu.

\par }{\Q Ɩlɛnɑ ɩ́ nyɩɩlɩ sɩ ɩ tʋɣɩ-ɩ ɑkuɣu kpɑ́tʋ́ɣʋ́.

\par }{\Q Yutɑ kɑ lukiɣi, nɑ Ɩsɛɣɛlɩ nɑ́ɑ́ tɑɣɑnǝɣɩ.


\par }{\Q \VS{12}Ɩ́ tuu kʋsiɣisim nɑ ɩ́ kʋ sɔɔlʋɣʋ.

\par }{\Q Ɩ́ toosi tɑɑlɛ kʋfɑtɛ.

\par }{\Q Pǝ tɑlɑɑ sɩ ɩ́ kɛɛsǝnɑ Tɑcɑɑ mɑ́ mɑ tɔɔ

\par }{\Q nɑ mɑ́ kɔɔ nɑ mɑ́ kooli-mɛɣɛ kʋpɑntʋ.


\par }{\Q \VS{13}Amɑ ɩsɑɣɑtʋ kɛ mǝ hɑlɑɑ nɑ ɩ́ kʋŋ-tɩ,

\par }{\Q nɑ ɩ́ tɔɣɔ kɑloolɑɣɑ pǝle.

\par }{\BB \par }
{\Q Yoou kɛɛkɛnɑɑ nɑ yoolɑɑ

\par }{\Q tuutuumɑ kɛ ɩ́ lɑkɑɣɑ nɑ ɩ́ tɑɑkɩ.


\par }{\Q \VS{14}Pǝ tɔɔ kɛ́ pɩɩ wiisinɑ-mɛɣɛ yoou tɑɑ,

\par }{\Q nɑ pǝ́ kpiisi mǝ koloosi ɑcɑlɛɛ tǝnɑ.

\par }{\Q Teitei ɩsɩɩ Mowɑpʋ wulɑʋ Sɑlǝmɑŋ kɑ yoonɑ

\par }{\Q Pɛtɩ-Apɛɛlɩ nyǝ́mɑ nɑ ɩ́ nɑŋtɩ totonɑɑ nɑ pɑ piyɑ tɔ,


\par }{\Q \VS{15}ḿpʋ́ɣʋ́ mɑɑ lɑnɑ-mɛɣɛ

\par }{\Q mǝ ɩsɑɣɑtʋ kɑtɑtǝlɑɣɑ tɔɔ.

\par }{\Q Mǝ wulɑʋ tomle ntɛ́ tɑnɑŋ tɛɛ.




\par }\Chap{11}{\SH Ɩsɛɣɛlɩ nyǝ́mɑ kɑɑnɩɩtʋ nɑ Ɩsɔ sɔɔlʋɣʋ
\par }
{\PP \VerseOne{1}Ḿpʋ́ɣʋ́ Tɑcɑɑ tɔmɑ sɩ:

\par }{\Q Wɑɑtʋ wei Ɩsɛɣɛlɩ n kɑ kɛ́ ɩfepu tɔ,

\par }{\Q mɑɑ sɔɔlɑ-ŋ kɛ́.

\par }{\Q Hɑlǝnɑ mɑ́ yɑɑ-ŋ mɑ pǝyɑɣɑ,

\par }{\Q nɑ mɑ́ lǝsɩ-ŋ Icipiti tɑɑ.


\par }{\Q \VS{2}Mɑ tɔŋnɑ-ŋ yɑɑʋ,

\par }{\Q ɩlɛnɑ nyɑɑ seeki-m nɑ ń lɑɑkɩ Pɑɑlɩ nɑ tɩɩŋ lɛlǝŋ.

\par }{\Q Ɩlɛnɑ n wɔkɩ-ɩ kɔtɑɣɑ tulɑɑlʋ.


\par }{\Q \VS{3}Pǝyele mɑ́ tɔkǝnɑ nyɑ́ niŋ nɑ mɑ́ hɔ-ŋ tɑɑtɑɑ.

\par }{\Q Amɑ n tɑ nyǝnnɑ tǝnɑ.


\par }{\Q \VS{4}Mɑ sɔɔlɑ-ŋ kɛ́,

\par }{\Q nɑ mɑ́ pɑɑsǝnɑ-ŋ tǝpɑmm,

\par }{\Q nɑ mɑ́ wɑɣɑlǝɣɩ-ŋ,

\par }{\Q ɩsɩɩ cɛcɛ lɑkʋɣʋ ɩ pǝyɑɣɑ tɔ.

\par }{\Q Mɑ sopɑ nyɑ́ tɛɛ,

\par }{\Q nɑ mɑ́ hɑɑkɩ-ŋ tɔɣɔnɑɣɑ.


\par }{\BB \par }
{\Q \VS{5}Icipiti nyǝ́mɑ kɑɑ tɑsɑ-mɛɣɛ yomle kpɑʋ yɑɑ.

\par }{\Q Amɑ Asilii nyǝ́mɑ kɑ́ ŋmɑkǝlǝnɑ-mɛɣɛ

\par }{\Q timpi ɩ́ kisɑ mɑ kiŋ kɛ kɔntɛ tɔ.


\par }{\Q \VS{6}Pǝ tɔɔ kɛ́ yoou kɑ wɛɛ mǝ ɑcɑlɛɛ tɑɑ,

\par }{\Q nɑ kʋ wɑkǝlɩ ɑ kʋkentim.

\par }{\Q Ɩsɛɣɛlɩ nyǝ́mɑ kʋmɑɣɑsǝm kɑsǝyɑɣɑ ntɛ́.


\par }{\Q \VS{7}Mɑ yǝlɑɑ cɑɑkɩ-m kisuɣu

\par }{\Q nɑ pɑ́ yɑɑkɩ-wɛ nɑ Ɩsɔ tɔɔ, pɑɑ nɩɩkɩ.


\par }{\BB \par }
{\Q \VS{8}Ɩsǝnɑɣɑ mɑɑ pǝsɩ nɑ mɑ́ lɔ Ɩsɛɣɛlɩ nɑ pǝ sɑɑlɩ?

\par }{\Q Nɑ mɑ́ wɑkǝlɩ-ŋ ɩsɩɩ mɑ lɑpʋ Atǝmɑ,

\par }{\Q nɑ Sepoyim pǝ ɑcɑlɛɛ tɔ?

\par }{\Q Tɔfɔ pɩɩ wɑkǝlɩ mɑ lɑŋlɛ nɑ mɑ́ nyɑsɑ mɑ tǝɣɩ kelɑ.


\par }{\Q \VS{9}Mɑ kɑɑ tɑsɑ Ɩfǝlɑyim nyǝ́mɑ kɛ wɑkǝlʋɣʋ.

\par }{\Q Mpi tɔ, mɑ kɛ́ Ɩsɔ Nɑŋŋ tʋ kɛ́,

\par }{\Q mɑ tɑ kɛ yʋlʋ.


\par }{\Q \VS{10}Ɩsɔ kɑ́ yɑɑ ɩ yǝlɑɑ mpɑ pɑ kuuwɑ

\par }{\Q nɑ pɑ́ tɛɛnɑ hɑtoo teŋku wɑɑlɩ tɔ nɑ pɑ́ kɔɔ.

\par }{\Q Teitei ɩsɩɩ tɔɣɔlɑɣɑ wiikuɣu nɑ kɑ́ kotiɣi kɑ piyɑ tɔ.


\par }{\Q \VS{11}Ɩ́ kɑ lɩɩ Icipiti nɑ Asilii kɛ lɔŋ,

\par }{\Q ɩsɩɩ sumpɩʋpɩʋ, yɑɑ ɑlukuku kʋlʋɣʋ tɔ.

\par }{\Q Ɩlɛnɑ mɑ́ mǝŋnɑ-mɛɣɛ mǝ tɛ.

\par }{\Q Tɑcɑɑ mɑ́, mɑ yɔɣɔtǝnɑ mpʋ.




\par }\Chap{12}{\SH Kpou ɩɩ lʋlǝɣɩ pite
\par }
{\PP \VerseOne{1}Ḿpʋ́ɣʋ́ Tɑcɑɑ tɔmɑ sɩ:

\par }{\Q Kɑloolɑɣɑ tike kɛ Ɩsɛɣɛlɩ nyǝ́mɑ mɛ ɩ́

\par }{\Q lɑkɩ-m nɑ ɩ́ puɣusuɣu-m tɑm.

\par }{\Q Amɑ Yutɑ nɑ́ tɑmsǝnɑ Nɑŋŋ tʋ mɑ́.


\par }{\Q \VS{2}Ɩsɛɣɛlɩ nyǝ́mɑ hɑɑkɩ Icipiti nyǝ́mɑ kɛ nim sɩ pɑ́ hii cɑmtɛ.

\par }{\Q Mǝ nɑ Asilii nyǝ́mɑ ɩ́ pɛɛlǝɣɩ nɔɔsɩ.

\par }{\Q Ɩ́ lʋlǝsǝɣɩ mǝ kɑloolɑɣɑ,

\par }{\Q nɑ mǝ mʋsʋŋ tǝmɑ kɛ pɑɑ kʋyɑkʋ ŋku.

\par }{\Q Amɑ mǝ cɑmtɛ kɑɑ kǝlɩ heelim kɛ́ leeluɣu.


\par }{\BB \par }
{\Q \VS{3}Tɑcɑɑ mɑ́ mɑɑ hʋʋnɑ Yutɑ nyǝ́mɑ mɛɣɛ.

\par }{\Q Mɑɑ pɑɑsǝnɑ Yɑkɔpʋ lʋlʋɣʋ nyǝ́mɑ mɛɣɛ mǝ tɔntɛ ɩsɑɣɑlɛ tɔɔ.

\par }{\Q Mɑɑ yele nɑ ɩ́ tɔɣɔ mǝ ɩsɑɣɑtʋ sɑlǝkɑ.


\par }{\Q \VS{4}Hɑtoo toto lotu tɑɑ kɛ́ Yɑkɔpʋ nyɑ́ n cɑɑlɑ nyɑ́ tɛɛtʋ tɔɔ kɛ́ kʋlʋɣʋ.

\par }{\Q Pǝ kɔɔ nɑ nyɑ́ nɑ Ɩsɔ ɩ́ lʋ wɑɑtʋ wei nyɑ́ ɩsɛ nyɑɑlɑɑ tɔ.


\par }{\Q \VS{5}Nyɑ́ nɑ ɩsɔtɑɑ tillu ɩ́ lʋpɑ nɑ ń kǝlɩ ɩ́lɛ́.

\par }{\Q Ɩlɛnɑ ń wii nɑ ń sǝlǝmɩ-ɩ sɩ ɩ́ kooli-ŋ kʋpɑntʋ.

\par }{\Q N polɑ Petɛɛlɩ, ɩlɛnɑ Tɑcɑɑ lɩɩ nyɑ́ tɔɔ nɑ ɩ́ heeli-ŋ sɩ:


\par }{\Q \VS{6}Mɑɣɑlɛ Tomɑ tǝnɑ tʋ Tɑcɑɑ.


\par }{\Q \VS{7}Mɑɑ yele nɑ ń mǝlɩ cǝnɛ.

\par }{\Q Amɑ pǝ wɛɛ sɩ ń tǝŋ tɑmpɑnɑ nɑ ń lɑkɩ kʋpɑntʋ kɛ́.

\par }{\Q Tʋ nyɑ́ Ɩsɔ mɑ́, mɑ tike kɛ nɑɑni.


\par }{\BB \par }
{\Q \VS{8}Ɩsɛɣɛlɩ nyǝ́mɑ ɩ́ tɔkɑ mǝ niŋ tɑɑ kɛ́

\par }{\Q mǝ sɑnǝyɑ ɩsɑɣɑʋ kɛ́,

\par }{\Q ɩsɩɩ tɑɑtǝlɑɑ.

\par }{\Q Ɩ́ sɔɔlɑ kɑmuɣulɑɣɑ.


\par }{\Q \VS{9}Ɩ́ tɔŋ sɩ mǝ hikuɣu kɛ mǝ tǝmlɛ sote kɛ́,

\par }{\Q pǝ tɑɣɑ kɑwɑlɑɣɑ tɔm.

\par }{\Q Ɩlɛ ɩsɑɣɑtʋ fɛɩ toŋ sʋʋʋ tɑɑ se.

\par }{\Q Pǝ tɑɣɑ kʋpɑntʋ kɛ tǝnɑ.


\par }{\Q \VS{10}Ntɛnɑ Tɑcɑɑ sɩ:

\par }{\Q Hɑtoo ɩ́ wɛʋ Icipiti tɑɑ tɔɣɔ mɑ kɛ́ mǝ Ɩsɔ.

\par }{\Q Ɩlɛ mɑɑ yele nɑ ɩ́ mǝlɩ cokɑ tɑɑ cɑɣɑlɛ,

\par }{\Q ɩsɩɩ mǝ ɑcimɑ wɑɑtʋnɑɑ.


\par }{\Q \VS{11}Ɩsɔ kʋyɔɣɔtʋtʋ tɛlǝsǝlɑɑ kɛ mɑ heeliɣi mɑ tɔm.

\par }{\Q Mɑ hʋlǝɣɩ-mɛɣɛ mɑ luɣu nyǝntʋ,

\par }{\Q nɑ mɑ́ sɛɛ-mɛɣɛ ɩsɔnɑɑ kɛ toosee tɑkɑ tɑɑ sɩ,

\par }{\Q pɑ́ tɛlǝsɩ-mɛ.


\par }{\Q \VS{12}Kɑlɑɑtɩ nyǝ́mɑ mǝ pǝsɑ ɑsɑɣɑɑ kpitikpitinɑɑ kɛ́.

\par }{\Q Sǝm kɛ pǝ kɑɑsǝnɑ-mɛ.

\par }{\Q Nɑɑŋ kɑtɑɑsɩ kɛ ɩ́ hɑɑkɑɣɑ kʋhɑɑŋ kɛ Kilikɑɑ.

\par }{\Q Amɑ mǝ kɔtɑsɩ tǝlɑtɛ pǝsɑ hɑlǝm tɑɑ kɑŋmɑɑsɩ huwɑ.


\par }{\BB \par }
{\Q \VS{13}Yɑkɔpʋ kɑ cɔɔsɑ Mesopotɑmi tɛtʋ tɑɑ,

\par }{\Q nɑ ɩ́ pǝsɩ lɛlʋ ntiɣilu kɛ ɑlʋ tɔɔ.


\par }{\Q \VS{14}Amɑ Ɩsɔ kʋyɔɣɔtʋtʋ tɛlǝsʋlʋ kɛ Ɩsɔ tilɑɑ sɩ

\par }{\Q ɩ́ lǝsɩ Ɩsɛɣɛlɩ nyǝ́mɑ mɛɣɛ Icipiti tɑɑ.

\par }{\Q Kʋlʋm ɩnǝɣɩ ɩ tʋwɑ sɩ ɩ́ tiiki ɩ yǝlɑɑ.


\par }{\Q \VS{15}Ɩsɛɣɛlɩ yǝlɑɑ mɛ ɩ́ yɔɔlɑ Tɑcɑɑ ɑpɑlʋtʋ,

\par }{\Q nɑ ɩ́ wɑkǝlɩ ɩ lɑŋlɛ tǝnɑŋnɑŋ.

\par }{\Q Amɑ ɩ́lɛ́ ɩ kɑ́ lɛɛtɩ-mɛɣɛ mǝ fɛɛlɛ.

\par }{\Q Ɩ kɑ́ mǝlǝnɑ mǝ yʋlʋkʋlɛ kɛ mǝ nyɔɔŋ tɑɑ kɛ́.




\par }\Chap{13}{\SH Ɩsɔ tɔɔ kʋllɑɑ sǝm
\par }
{\Q \VerseOne{1}Ɩfǝlɑyim kpekǝle nyǝ́mɑ mɛ

\par }{\Q ɩ́ kɑ ŋmɑkǝlɑɣɑnɑ Ɩsɛɣɛlɩ tɑɑ,

\par }{\Q nɑ ɩ́ yɔɣɔtǝɣɩ nɑ yǝlɑɑ tǝnɑ tɛɛ sʋʋkǝnɑ-mɛ.

\par }{\Q Amɑ ɩ́ kʋ mǝ tɩ tɔm nɑ tɩɩŋ lɑɑʋ, ɩlɛnɑ ɩ́ sɩ.


\par }{\Q \VS{2}Pɑɑ nɑ mpʋ, ɩ́ kɑmɑ nyʋɣʋ kɛ mǝ ɩsɑɣɑtʋ tɑɑ kɛ́.

\par }{\Q Ɩ́ luki mǝ liɣitee nyǝɣǝtʋ kɛ tʋɣʋ lɛɛsʋɣʋ.

\par }{\Q Pǝyele koolu lupinɑ nɑwee lɛɛsǝŋ ɩnɩ.

\par }{\Q Ɩlɛnɑ mɛ sɩ ɩ́ wɑɣɑlǝɣɩ-ɩ nɑ ɩ́ lɑɑkɩ-ɩ.


\par }{\Q \VS{3}Pǝ tɔɔ kɛ́ Ɩ́ kɑ sɑɑlɩ yem, ɩsɩɩ tɑnɑŋ ɩhunte.

\par }{\Q Yɑɑ ɑŋkpǝlɛɛ, yɑɑ lɔɔtʋ kʋlʋɣʋ tɔɣɔnɑɣɑ tǝmɑtɛ tɔ.

\par }{\Q Yɑɑ ɩsɩɩ nyɔɔsɩ lɩɩkʋɣʋnɑ kutuluɣu lɔpʋtʋ tɑɑ tɔ.


\par }{\PP \VS{4}Ḿpʋ́ɣʋ́ Tɑcɑɑ yɔɣɔtɑɑ sɩ:

\par }{\Q Mɑ́ kɛnɑ mǝ Ɩsɔ kɛ hɑtoo ɩ́ lɩɩʋ Icipiti tɑɑ tɔ.

\par }{\Q Ɩ́ tɑ nɑtɑ nɔɣɔlʋ nɑ ɩ́ nǝɣǝsǝnɑ-m.

\par }{\Q Pǝyele nɔɣɔlʋ fɛɩ nɑ ɩ́ wɑɑsǝɣɩ ɩsɩɩ mɑ́.


\par }{\Q \VS{5}Mɑ́ feŋnɑ mǝ tɔɔ kɛ́ wʋlɑɣɑ tɛtʋ

\par }{\Q tɑɑ kɛ́ timpi nikɑɣɑ fɛɩ mpʋ tɔ.


\par }{\Q \VS{6}Ɩ́ hikɑɑ nɑ ɩ́ hɑɣɑ.

\par }{\Q Ɩlɛnɑ ɩ́ sʋʋ kɑlɑmpɑɑnɩ tɑɑ,

\par }{\Q nɑ ɩ́ sɔɔ mɑ tɔɔ.


\par }{\Q \VS{7}Pǝ tɔɔ kɛ́ mɑ pǝsɑ mǝ tǝnɑ,

\par }{\Q ɩsɩɩ tɔɣɔlɑɣɑ yɑɑ kpou wei ɩ pɑpɑ mpɑɑʋ tɑɑ tɔ.


\par }{\Q \VS{8}Mɑ kʋlɑ mǝ tɔɔ kɛ́,

\par }{\Q ɩsɩɩ pɑ kpɑkʋɣʋ tɑɑlɛ wontuɣu ɩsɑɣɑʋ pǝyɑɣɑ tɔ.

\par }{\Q Mɑɑ cǝlɩ-mɛ nɑ mɑ́ li-mɛ, ɩsɩɩ tɔɣɔlɑɣɑ.

\par }{\Q Tɑɑlɛ wontu kɑ́ cǝlɩ-mɛ tǝyɔtɔyɔtɔ.


\par }{\BB \par }
{\Q \VS{9}Ɩ́ lɔ mɑ wei pɩɩ wɛɛ sɩ mɑ́ wɑɑsɩ-mɛ tɔ,

\par }{\Q pǝ tɔɔ kɛ́ pǝ wɑkǝlɑ-mɛɣɛ mpʋ.


\par }{\Q \VS{10}Mǝ sǝlǝmǝnɑ-m sɩ mɑ́ kpɑ-mɛɣɛ wulɑʋ nɑ pɑɑsǝnlɑɑ.

\par }{\Q Pɛlɛ pɑ tɛmnɑ we? Pɑ́ yɑ-mɛ ɩlɛ.


\par }{\Q \VS{11}Pɑ́ɑ́nɑ́ kɛ mɑ kpɑnɑ-mɛɣɛ wulɑʋ,

\par }{\Q nɑ kʋlʋmɛɛ ɑnǝɣɩ mɑɑ tɔɣɔnǝnɑ-ɩ.


\par }{\BB \par }
{\Q \VS{12}Pɑ ŋmɑɑ Ɩsɛɣɛlɩ nyǝ́mɑ mɛ mǝ tɑsǝkǝlɛ tǝnɑɣɑ,

\par }{\Q nɑ pɑ́ ŋmɛsɩ teu.


\par }{\Q \VS{13}Ɩ́ nǝɣǝsǝnɑ kɛ́ ɩsɩɩ ɑhʋlʋm kʋmɛlɛŋ

\par }{\Q lʋlʋɣʋ tɑkʋɣʋ nɑ ɩ́ kisi lɩɩʋ tɔ.


\par }{\Q \VS{14}Amɑ mɑ kɑɑ lɛɛkɩ-mɛɣɛ sǝm nɔɣɔ tɑɑ,

\par }{\Q nɑ mɑ́ yɑ-mɛɣɛ ɑtɛtǝlɛ tɑɑ.

\par }{\Q Pǝ tɔɔ tɔ, sǝm nyɑ́ kʋ-wɛ.

\par }{\Q Atɛtǝlɛ, nyɑɑ li-wɛ.

\par }{\Q Mɑ fɛɩnɑ mǝ pǝtɔɔtǝlɛ.


\par }{\Q \VS{15}Pɑɑ Ɩsɛɣɛlɩ nyǝ́mɑ ɩ́ kɑ́ lɛɛsɩ mǝ tɛɛtʋnɑɑ hɛkʋ.

\par }{\Q Mɑɑ yele nɑ kolontunɑɑ lɩɩ mǝ tɔɔ kɛ́.

\par }{\Q Hilimɑtɛ nyɔɔkʋɣʋ hilɑ nɑ lɔkɔnɑɑ kɛ ɩsǝnɑ tɔ,

\par }{\Q ḿpʋ́ɣʋ́ pɛlɛ pɑ kuu mǝ kpɑncoou tǝnɑ.




\par }\PoetryChap{14}{\Q \VerseOne{1}Pǝ wɛɛ sɩ Sɑmɑlii nyǝ́mɑ mɛ

\par }{\Q ɩ́ tɔɣɔ mǝ ɩsɑɣɑtʋ sɑlǝkɑ kɛ́.

\par }{\Q Mpi tɔ, ɩ́ kʋlɑ mɑ tɔɔ.

\par }{\Q Pɑɑ kʋ mǝ nɑ mǝ piyɑ kɛ yoou tɑɑ,

\par }{\Q nɑ pɑ́ tʋlɩ mǝ ɑhontonɑɑ lotu.


\par }{\SH Ɩsɔ wɑɑsʋɣʋ kɛ ɩ yǝlɑɑ
\par }
{\PP \VS{2}Ḿpʋ́ɣʋ́ Tɑcɑɑ yɔɣɔtɑɑ sɩ:

\par }{\Q Ɩsɛɣɛlɩ nyǝ́mɑ ɩ́ mǝlɩ mǝ Ɩsɔ Tɑcɑɑ mɑ mɑ kiŋ.

\par }{\Q Mpi tɔ, mǝ ɩsɑɣɑtʋ pɛtɑ-mɛɣɛ.


\par }{\Q \VS{3}Ɩlɛ ɩ́ lɑɣɑsɩ nɑ ɩ́ mǝlɩ mɑ kiŋ nɑ ɩ́ wiinɑ-m sɩ:

\par }{\Q Tɑɣɑnɩ-tʋɣʋ tɑ ɩsɑɣɑtʋ,

\par }{\Q nɑ ń mʋ tɑ sɛɛtʋ ɩsɩɩ kʋhɑɑŋ.


\par }{\Q \VS{4}Pǝ tɑɣɑ Asilii kɑ́ wɑɑsǝnɑ-tʋ.

\par }{\Q Pǝ́cɔ́ tǝ kɑɑ tɑsɑ yoou kpɑɣɑnǝŋ kɛ nɑɑni tʋɣʋ.

\par }{\Q Tǝ kɑɑ tɑsɑ tɩɩŋ ɩnǝɣɩ luŋuɣu ɩsɩɩ tɑ Ɩsɔ nyɑ́.

\par }{\Q Mpi tɔ, nyɑ́ tike n wɛnnɑ kɑtɑyǝlɑɣɑ pǝtɔɔtǝlɛ.


\par }{\BB \par }
{\Q \VS{5}Ɩlɛnɑ Tɑcɑɑ sɩ:

\par }{\Q Ye ɩ́ mǝlǝnɑ mɑ tɔɔ,

\par }{\Q mɑɑ tɑɣɑnɩ mǝ ɩsɑɣɑtʋ.

\par }{\Q Mɑɑ kʋ mɑ pɑ́ɑ́nɑ́ kɛ mǝ tɔɔ nɑ mɑ́ sɔɔlɩ-mɛɣɛ teu.


\par }{\Q \VS{6}Mɑɑ wɛɛ Ɩsɛɣɛlɩ nyǝ́mɑ ɩsɩɩ cɔlɔʋ kʋpɑŋkʋ kpɑɑkʋɣʋ tɔ.

\par }{\Q Nyɩɩtʋ kɑ́ tʋ hɛtʋ, nɑ Lipɑŋ tʋɣʋ sɔsɔɔʋ kɑ lilɑ.


\par }{\Q \VS{7}Ɩ́ kɑ́ hɛlɩ piliŋɑsɩ kɛ teu ɩsɩɩ tʋɣʋ ŋku pɑ yɑɑ sɩ olifi tɔ.

\par }{\Q Mǝ sɔɔsʋŋ kɑ́ nyɑlɑ ɩsɩɩ Lipɑŋ hɔtʋɣʋ.


\par }{\Q \VS{8}Ɩ́ kɑ́ kɔɔ nɑ mɑ́ kenti mǝ tɔɔ

\par }{\Q nɑ ɩ́ hɑlɑ tɔɣɔnɑɣɑ nɑ pǝ́ lɑ́ teu.

\par }{\Q Ɩ́ kɑ tʋ hɛtʋ ɩsɩɩ lɛsɛŋ tɑɑlɛ,

\par }{\Q nɑ mǝ hǝtɛ yɑɑ ɩsɩɩ Lipɑŋ sʋlʋm.


\par }{\Q \VS{9}Mǝ nɑ tɩɩŋ kʋlɑlɑɑŋ ɩ́ kɑɑ we?

\par }{\Q Mɑ́ mʋɣʋnɑ mǝ sǝlǝmǝŋ nɑ mɑ́ feŋiɣi mǝ tɔɔ.

\par }{\Q Mɑ wɛ-mɛɣɛ ɩsɩɩ tʋɣʋ ŋku kʋ hɑtʋ ɩɩ tɔɔkɩ tɔ.

\par }{\Q Mɑ́ hɑɑkǝnɑ-mɛɣɛ mǝ tɑwɑ kʋlʋlʋm.


\par }{\BB \par }
{\Q \VS{10}Yʋlʋ wei ɩ kɛ́ lɑɣɑtʋ

\par }{\Q nɑ nyǝntʋ tɔ ɩ́ cɛkǝnɑ tɔm tǝnɛ.

\par }{\Q Tɑcɑɑ mpɑɑʋ hʋlǝɣǝnɑ weesuɣu nɑ ɑlɑɑfǝyɑ.

\par }{\Q Tɑmpɑnɑ tǝŋlɑɑ pǝsǝɣɩ nɑ pɑ́ tǝŋ-kʋ.

\par }{\Q Amɑ tɔɔ kʋllɑɑ nɑ́ hotiɣi.


\par }